CELEX: 32020R2015
Language: el
Date: 2020-08-21 00:00:00
Title: Κατ’ εξουσιοδότηση κανονισμός (ΕΕ) 2020/2015 της Επιτροπής της 21ης Αυγούστου 2020 για τον καθορισμό των λεπτομερειών εφαρμογής της υποχρέωσης εκφόρτωσης για ορισμένους τύπους αλιείας στα Δυτικά Ύδατα για την περίοδο 2021-2023

10.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 415/22
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/2015 ΤΗΣ ΕΠΙΤΡΟΠΗΣ
         της 21ης Αυγούστου 2020
         για τον καθορισμό των λεπτομερειών εφαρμογής της υποχρέωσης εκφόρτωσης για ορισμένους τύπους αλιείας στα Δυτικά Ύδατα για την περίοδο 2021-2023
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/472 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, για τη θέσπιση πολυετούς σχεδίου για τα αποθέματα που αλιεύονται στα Δυτικά Ύδατα και στα παρακείμενα ύδατα, και τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση των κανονισμών (ΕΕ) 2016/1139 και (ΕΕ) 2018/973, και την κατάργηση των κανονισμών του Συμβουλίου (ΕΚ) αριθ. 811/2004, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007 και (ΕΚ) αριθ. 1300/2008 (1), και ιδίως το άρθρο 13,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (2) αποσκοπεί στην προοδευτική κατάργηση των απορρίψεων σε όλους τους τύπους αλιείας της Ένωσης, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
                  
               
                     (2)
                  
                  
                     Το άρθρο 9 του κανονισμού (ΕΕ) αριθ. 1380/2013 προβλέπει την έγκριση πολυετών σχεδίων τα οποία περιλαμβάνουν μέτρα διατήρησης για τους τύπους αλιείας που εκμεταλλεύονται ορισμένα αποθέματα σε μια συγκεκριμένη γεωγραφική περιοχή.
                  
               
                     (3)
                  
                  
                     Τα εν λόγω πολυετή σχέδια καθορίζουν τις λεπτομέρειες για την εφαρμογή της υποχρέωσης εκφόρτωσης και ενδέχεται να εξουσιοδοτούν την Επιτροπή να προσδιορίσει περαιτέρω τις εν λόγω λεπτομέρειες βάσει κοινών συστάσεων που καταρτίζουν τα κράτη μέλη.
                  
               
                     (4)
                  
                  
                     Ο κανονισμός (ΕΕ) 2019/472 θεσπίζει πολυετές σχέδιο για τα αποθέματα που αλιεύονται στα Δυτικά Ύδατα και τις αλιευτικές δραστηριότητες εκμετάλλευσης των εν λόγω αποθεμάτων. Με το άρθρο 13 του εν λόγω κανονισμού ανατίθεται στην Επιτροπή η εξουσία να εκδίδει κατ’ εξουσιοδότηση πράξεις για τη συμπλήρωση του εν λόγω κανονισμού διευκρινίζοντας τις λεπτομέρειες της υποχρέωσης εκφόρτωσης για όλα τα αποθέματα των Δυτικών Υδάτων στα οποία εφαρμόζεται η υποχρέωση εκφόρτωσης σύμφωνα με το άρθρο 15 παράγραφος 1 του κανονισμού (ΕΕ) αριθ. 1380/2013, όπως προβλέπεται στο άρθρο 15 παράγραφος 5 στοιχεία α) έως ε) του κανονισμού (ΕΕ) αριθ. 1380/2013, βάσει κοινών συστάσεων που εκπονούνται από τα κράτη μέλη.
                  
               
                     (5)
                  
                  
                     Ο κατ’ εξουσιοδότηση κανονισμός (ΕΕ) 2019/2239 της Επιτροπής (3) καθορίζει τις λεπτομέρειες εφαρμογής της υποχρέωσης εκφόρτωσης για ορισμένους τύπους βενθοπελαγικής αλιείας στα Βορειοδυτικά Ύδατα για την περίοδο 2020-2021, έπειτα από κοινή σύσταση που υποβλήθηκε από το Βέλγιο, την Ισπανία, τη Γαλλία, την Ιρλανδία, τις Κάτω Χώρες και το Ηνωμένο Βασίλειο (4) που έχουν άμεσο συμφέρον διαχείρισης της αλιείας στα Βορειοδυτικά Ύδατα.
                  
               
                     (6)
                  
                  
                     Το Βέλγιο, η Ισπανία, η Γαλλία, η Ιρλανδία και οι Κάτω Χώρες, κατόπιν διαβούλευσης με το Γνωμοδοτικό Συμβούλιο «Βορειοδυτικά ύδατα» και το Γνωμοδοτικό Συμβούλιο «πελαγικά αποθέματα», υπέβαλαν στις 5 Μαΐου 2020 κοινή σύσταση στην Επιτροπή σχετικά με σχέδιο απορρίψεων για ορισμένους τύπους αλιείας στα Βορειοδυτικά Ύδατα για την περίοδο 2021-2023. Τα κράτη μέλη επανεξέτασαν την κοινή σύσταση στις 29 Ιουλίου 2020.
                  
               
                     (7)
                  
                  
                     Ο κατ’ εξουσιοδότηση κανονισμός (ΕΕ) 2019/2237 της Επιτροπής (5) καθορίζει τις λεπτομέρειες εφαρμογής της υποχρέωσης εκφόρτωσης για ορισμένους τύπους βενθοπελαγικής αλιείας στα Νοτιοδυτικά Ύδατα για την περίοδο 2020-2021, έπειτα από κοινή σύσταση που υποβλήθηκε από το Βέλγιο, την Ισπανία, τη Γαλλία, τις Κάτω Χώρες και την Πορτογαλία που έχουν άμεσο συμφέρον διαχείρισης της αλιείας στα Νοτιοδυτικά Ύδατα.
                  
               
                     (8)
                  
                  
                     Το Βέλγιο, η Ισπανία, η Γαλλία, οι Κάτω Χώρες και η Πορτογαλία, κατόπιν διαβούλευσης με το Γνωμοδοτικό Συμβούλιο Νοτιοδυτικών Υδάτων και το Γνωμοδοτικό Συμβούλιο Πελαγικών Ειδών στις 24 Απριλίου 2020, υπέβαλαν στις 5 Μαΐου 2020 κοινή σύσταση στην Επιτροπή σχετικά με σχέδιο απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα για την περίοδο 2021-2023. Τα κράτη μέλη επανεξέτασαν την κοινή σύσταση στις 16 Ιούλιου 2020.
                  
               
                     (9)
                  
                  
                     Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την Επιστημονική, Τεχνική και Οικονομική Επιτροπή Αλιείας («ΕΤΟΕΑ») (6). Η Επιτροπή παρουσίασε τα σχετικά μέτρα σε ομάδα εμπειρογνωμόνων απαρτιζόμενη από εκπροσώπους των κρατών μελών στις 28 Ιουλίου 2020 στο πλαίσιο συνάντησης στην οποία το Ευρωπαϊκό Κοινοβούλιο συμμετείχε ως παρατηρητής.
                  
               
                     (10)
                  
                  
                     Σύμφωνα με το άρθρο 18 του κανονισμού (ΕΕ) αριθ. 1380/2013, η Επιτροπή έλαβε υπόψη τόσο την αξιολόγηση της ΕΤΟΕΑ όσο και την ανάγκη να διασφαλιστεί από τα κράτη μέλη η πλήρης εφαρμογή της υποχρέωσης εκφόρτωσης. Σε αρκετές περιπτώσεις είχαν υποβληθεί νέα στοιχεία, ωστόσο η ΕΤΟΕΑ θεώρησε ότι απαιτούνταν βελτιώσεις στις παρασχεθείσες πληροφορίες. Σε τέτοιες περιπτώσεις, κρίνεται σκόπιμη η χορήγηση εξαιρέσεων σε προσωρινή βάση. Με τη συνέχιση των αλιευτικών δραστηριοτήτων, θα βελτιωθεί η συλλογή δεδομένων και θα εξεταστούν τα ζητήματα που έθεσε η ΕΤΟΕΑ.
                  
               
                     (11)
                  
                  
                     Οι περιφερειακές ομάδες των κρατών μελών έχουν βασίσει την πλειονότητα των αιτημάτων τους για εξαίρεση de minimis στο ενδεχόμενο αύξησης του κόστους ως αποτέλεσμα της διαχείρισης των ανεπιθύμητων αλιευμάτων. Οι πληροφορίες που παρείχαν τα κράτη μέλη ως προς αυτό το θέμα έχουν βελτιωθεί. Ωστόσο, η ΕΤΟΕΑ επισημαίνει ότι εξακολουθεί να απαιτείται βελτίωση της συλλογής δεδομένων και ότι προτεραιότητα θα πρέπει να είναι η βελτίωση της επιλεκτικότητας με στόχο τη μείωση των ανεπιθύμητων αλιευμάτων. Κατά συνέπεια, σε τέτοιες περιπτώσεις, οι εξαιρέσεις θα πρέπει να χορηγούνται κατά περίπτωση για 1 ή 2 έτη. Τα κράτη μέλη θα πρέπει να παρέχουν πρόσθετα δεδομένα που προκύπτουν από δοκιμές και επιστημονικές μελέτες που βρίσκονται σε εξέλιξη.
                  
               
                     (12)
                  
                  
                     Οι ακόλουθες εξαιρέσεις από την υποχρέωση εκφόρτωσης για είδη με υψηλά ποσοστά επιβίωσης θα πρέπει να εφαρμόζονται στα Βορειοδυτικά Ύδατα.
                  
               
                     (13)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση που συνδέεται με τα ποσοστά επιβίωσης, όπως προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, όσον αφορά τα αλιεύματα καραβίδας που αλιεύονται με κιούρτους, παγίδες ή κοφινέλλα στις υποπεριοχές 6 και 7 του Διεθνούς Συμβουλίου για την Εξερεύνηση των Θαλασσών («ICES»). Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ αξιολόγησε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (7) ότι η εξαίρεση ήταν αιτιολογημένη. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει να διατηρηθεί.
                  
               
                     (14)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση που συνδέεται με τα ποσοστά επιβίωσης όσον αφορά την καραβίδα που αλιεύεται με τράτες βυθού με μέγεθος ματιών μεγαλύτερο από ή ίσο με 100 mm και για την καραβίδα που αλιεύεται με τράτες βυθού με μέγεθος ματιών 70 έως 99 mm σε συνδυασμό με επιλεκτικά εργαλεία (τύποι αλιείας TRI και TR2) στην υποπεριοχή ICES 7. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (8) ότι η μελέτη σχετικά με τα ποσοστά επιβίωσης που πραγματοποιήθηκε με τράτα εξοπλισμένη με φύλλο Seltra παρείχε επαρκή στοιχεία, αλλά ότι παραμένει δύσκολο να αξιολογηθεί ο συνολικός αντίκτυπος στην εκτατική αλιεία καραβίδας με άλλα αλιευτικά εργαλεία. Η ΕΤΟΕΑ επισήμανε ότι αν υποτεθεί ότι για όλα τα αλιευτικά εργαλεία το ποσοστό επιβίωσης είναι σχετικά υψηλό, αυτό συνεπάγεται σχετικά χαμηλό ποσοστό απόρριψης στον συγκεκριμένο τύπο αλιείας. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει, συνεπώς, να διατηρηθεί με ιδιαιτερότητες όσον αφορά τα αλιευτικά εργαλεία για τη ζώνη προστασίας της Κελτικής Θάλασσας και τη Θάλασσα της Ιρλανδίας.
                  
               
                     (15)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση που συνδέεται με τα ποσοστά επιβίωσης όσον αφορά την καραβίδα που αλιεύεται στη διαίρεση ICES 6a, εντός δώδεκα ναυτικών μιλίων από την ακτή, με τράτες με πόρτες με μέγεθος ματιών 80 έως 110 mm σε συνδυασμό με επιλεκτικά εργαλεία. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (9) ότι η μελέτη για τα ποσοστά επιβίωσης είναι τεκμηριωμένη και αποδεικνύει σχετικά υψηλό ποσοστό επιβίωσης. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει να διατηρηθεί.
                  
               
                     (16)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση που συνδέεται με τα ποσοστά επιβίωσης όσον αφορά τη γλώσσα κάτω του ελάχιστου μεγέθους αναφοράς διατήρησης, η οποία αλιεύεται με τράτες με πόρτες με μέγεθος ματιών 80 έως 99 mm στα ύδατα της διαίρεσης ICES 7d εντός έξι ναυτικών μιλίων από την ακτή και εκτός περιοχών που έχουν προσδιοριστεί ως περιοχές αναπαραγωγής. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ αξιολόγησε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (10) ότι τα στοιχεία ήταν επαρκή. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει, ως εκ τούτου, να διατηρηθεί.
                  
               
                     (17)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση που συνδέεται με τα ποσοστά επιβίωσης όσον αφορά τα σελάχια που αλιεύονται με κάθε είδους εργαλεία στις υποπεριοχές ICES 6 και 7. Τα κράτη μέλη ζήτησαν τη διατήρηση της εξαίρεσης. H ΕΤΟΕΑ ανέλυσε τα νέα στοιχεία που υπέβαλαν τα κράτη μέλη και κατέληξε στο συμπέρασμα (11) ότι η επιβίωση ποικίλλει ανά είδος και τύπο αλιείας. Η ΕΤΟΕΑ επισήμανε ότι υπάρχουν έργα που βρίσκονται σε εξέλιξη και τα οποία αναμένεται να παράσχουν χρήσιμες πληροφορίες σχετικά με την εν λόγω εξαίρεση. Το ίδιο συμπέρασμα ισχύει για το σελάχι-κούκο (Leucoraja naevus). Η ΕΤΟΕΑ επισήμανε ότι, σύμφωνα με τα στοιχεία, τα ποσοστά επιβίωσης για το σελάχι-κούκο είναι χαμηλότερα. Τα κράτη μέλη θα πρέπει να υποβάλλουν πρόσθετα επιστημονικά στοιχεία που προκύπτουν από αυτές τις μελέτες το συντομότερο δυνατόν και το αργότερο έως την 1η Μαΐου κάθε έτους.
                  
               
                     (18)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση που συνδέεται με τα ποσοστά επιβίωσης όσον αφορά την ευρωπαϊκή χωματίδα που αλιεύεται στις διαιρέσεις ICES 7a έως 7k με σκάφη που χρησιμοποιούν δοκότρατες, μηχανής ισχύος κάτω των 221 kW, μέγιστου μήκους 24 μέτρων, τα οποία αλιεύουν εντός 12 ναυτικών μιλίων από την ακτή και με περιορισμό χρήσης των συρόμενων εργαλείων σε διάρκεια έως και 90 λεπτά, καθώς και με σκάφη που χρησιμοποιούν δοκότρατες, μηχανής ισχύος άνω των 221 kW, και χρησιμοποιούν σχοινί απομάκρυνσης λίθων (flip-up rope) ή φύλλο απελευθέρωσης βενθικών οργανισμών. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα νέα στοιχεία που παρείχαν τα κράτη μέλη και κατέληξε στο συμπέρασμα (12) ότι οι εκτιμήσεις όσον αφορά την επιβίωση κατά την απόρριψη ποικίλλουν μεταξύ των ταξιδιών και ότι τα στοιχεία ήταν ανεπαρκή για τις διαιρέσεις ICES 7h, 7j και 7k. Υπό αυτές τις συνθήκες, η εξαίρεση θα πρέπει να διατηρηθεί μόνο για την ευρωπαϊκή χωματίδα στις διαιρέσεις ICES 7a έως 7g. Τα ενδιαφερόμενα κράτη μέλη θα πρέπει να υποβάλλουν στοιχεία το συντομότερο δυνατόν και το αργότερο έως την 1η Μαΐου κάθε έτους. Η Επιτροπή επισημαίνει επίσης ότι τα κράτη μέλη δεσμεύτηκαν στο πλαίσιο της κοινής σύστασης να υποβάλουν χρονοδιάγραμμα για την ολοκλήρωση του συμφωνηθέντος χάρτη πορείας με την επόμενη ετήσια έκθεση έως την 1η Μαΐου 2021.
                  
               
                     (19)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση που συνδέεται με τα ποσοστά επιβίωσης όσον αφορά την ευρωπαϊκή χωματίδα που αλιεύεται με μανωμένα δίχτυα ή τράτες με πόρτες στις διαιρέσεις ICES 7d έως 7g. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα αποδεικτικά στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (13) ότι η μελέτη για τα ποσοστά επιβίωσης είναι τεκμηριωμένη και αποδεικνύει σχετικά υψηλό ποσοστό επιβίωσης. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει, ως εκ τούτου, να διατηρηθεί.
                  
               
                     (20)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση που συνδέεται με τα ποσοστά επιβίωσης όσον αφορά την ευρωπαϊκή χωματίδα που αλιεύεται με δανέζικους γρίπους στη διαίρεση ICES 7d. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (14) ότι τα στοιχεία της μελέτης σχετικά με τα ποσοστά επιβίωσης είναι αξιόπιστα και παρέχουν τεκμηριωμένες εκτιμήσεις επιβίωσης για τον συγκεκριμένο τύπο αλιείας. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει, ως εκ τούτου, να διατηρηθεί.
                  
               
                     (21)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση που συνδέεται με τα ποσοστά επιβίωσης όσον αφορά τα είδη που αλιεύονται με κιούρτους, παγίδες και κοφινέλλα στα Βορειοδυτικά Ύδατα (υποπεριοχές ICES 5, 6 και 7). Τα κράτη μέλη ζήτησαν τη διατήρηση της εξαίρεσης. Τα κράτη μέλη υπέβαλαν επιστημονικά στοιχεία που αποδεικνύουν υψηλά ποσοστά επιβίωσης κατά την απόρριψη των ειδών που αλιεύονται στον συγκεκριμένο τύπο αλιείας. Η ΕΤΟΕΑ ανέλυσε τα στοιχεία που είχαν υποβληθεί κατά τα προηγούμενα έτη και κατέληξε στο συμπέρασμα (15) ότι πιθανώς είναι σημαντικό το ποσοστό επιβίωσης των ειδών που απορρίπτονται κατά την αλιεία με παγίδα και κιούρτο. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει, ως εκ τούτου, να διατηρηθεί.
                  
               
                     (22)
                  
                  
                     Ο κατ’ εξουσιοδότηση κανονισμός (ΕΕ) αριθ. 1393/2014 (16) περιλάμβανε εξαίρεση που συνδέεται με τα ποσοστά επιβίωσης όσον αφορά το σκουμπρί και τη ρέγγα που αλιεύονται με γρι-γρι υπό ορισμένες προϋποθέσεις στην υποπεριοχή ICES 6. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα αποδεικτικά στοιχεία που είχαν υποβληθεί κατά τα προηγούμενα έτη και κατέληξε στο συμπέρασμα (17) ότι τα ποσοστά επιβίωσης εξαρτώνται από τη διάρκεια του συνωστισμού και την πυκνότητα των ψαριών στο δίχτυ, που είναι, κατά κανόνα, περιορισμένες σε αυτούς τους τύπους αλιείας. Αν υποτεθεί ότι τα αποτελέσματα των μελετών για την επιβίωση είναι αντιπροσωπευτικά των ποσοστών επιβίωσης κατά τις εμπορικές αλιευτικές δραστηριότητες, το ποσοστό επιβίωσης για τα σκουμπριά που απελευθερώνονται ανέρχεται πιθανώς σε περίπου 70 %. Η πυκνότητα θα είναι επίσης χαμηλότερη από την πυκνότητα στην οποία παρατηρείται αύξηση της θνησιμότητας της ρέγγας. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει, ως εκ τούτου, να διατηρηθεί στον παρόντα κανονισμό.
                  
               
                     (23)
                  
                  
                     Ο κατ’ εξουσιοδότηση κανονισμός (ΕΕ) αριθ. 1393/2014 περιλάμβανε εξαίρεση που συνδέεται με τα ποσοστά επιβίωσης όσον αφορά το σκουμπρί και τη ρέγγα που αλιεύονται με κυκλικά δίχτυα κατά την αλιεία με στόχο πελαγικά είδη που δεν υπόκεινται σε ποσοστώσεις στις διαιρέσεις ICES 7e και 7f. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα στοιχεία που είχαν παράσχει τα κράτη μέλη κατά τα προηγούμενα έτη και κατέληξε στο συμπέρασμα (18) ότι τα ποσοστά επιβίωσης ήταν πιθανώς παρεμφερή με τα ποσοστά επιβίωσης από την αλιεία με γρι-γρι, καθώς και ότι τα αποδεικτικά στοιχεία ήταν παρεμφερή με τα στοιχεία για την αιτιολόγηση άλλων εξαιρέσεων που περιλαμβάνονταν σε προηγούμενα σχέδια απορρίψεων. Δεδομένου ότι οι συνθήκες δεν έχουν αλλάξει, η εξαίρεση θα πρέπει, ως εκ τούτου, να διατηρηθεί.
                  
               
                     (24)
                  
                  
                     Οι ακόλουθες εξαιρέσεις από την υποχρέωση εκφόρτωσης για είδη με υψηλά ποσοστά επιβίωσης θα πρέπει να εφαρμόζονται στα Νοτιοδυτικά Ύδατα.
                  
               
                     (25)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση από την υποχρέωση εκφόρτωσης για την καραβίδα που αλιεύεται με τράτες βυθού στις υποπεριοχές ICES 8 και 9 και για το πελαγίσιο λυθρίνι που αλιεύεται με το αλιευτικό εργαλείο αλιείας μικρής κλίμακας «voracera» στη διαίρεση ICES 9a. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ αξιολόγησε την εξαίρεση για την καραβίδα που ίσχυε κατά τα προηγούμενα έτη και κατέληξε στο συμπέρασμα (19) ότι τα στοιχεία ήταν τεκμηριωμένα. Όσον αφορά το πελαγίσιο λυθρίνι, σε προηγούμενες αξιολογήσεις, η ΕΤΟΕΑ κατέληξε στο συμπέρασμα (20) ότι οι μελέτες παρείχαν ευλόγως τεκμηριωμένα επιστημονικά στοιχεία για την επιβίωση του πελαγίσιου λυθρινιού. Δεδομένου ότι οι συνθήκες δεν έχουν αλλάξει, αυτές οι δύο εξαιρέσεις θα πρέπει, ως εκ τούτου, να διατηρηθούν.
                  
               
                     (26)
                  
                  
                     Ο κατ’ εξουσιοδότηση κανονισμός (ΕΕ) 2019/2237 χορήγησε εξαίρεση που συνδέεται με τα ποσοστά επιβίωσης όσον αφορά τα σελάχια που αλιεύονται με κάθε είδους εργαλείο στις υποπεριοχές ICES 8 και 9. Τα κράτη μέλη ζήτησαν τη διατήρηση της εξαίρεσης και παρείχαν νέα αποδεικτικά στοιχεία. Η ΕΤΟΕΑ κατέληξε στο συμπέρασμα (21) ότι καταβλήθηκαν σημαντικές προσπάθειες για την κάλυψη των κενών στα δεδομένα, με αρκετά έργα να βρίσκονται ακόμη σε εξέλιξη. Ωστόσο, απαιτούνται βελτιώσεις όσον αφορά τη συλλογή δεδομένων. Τα κράτη μέλη που έχουν άμεσο διαχειριστικό συμφέρον θα πρέπει να υποβάλουν το συντομότερο δυνατόν και το αργότερο έως την 1η Μαΐου 2022 πρόσθετα επιστημονικά στοιχεία που προκύπτουν από τα έργα που βρίσκονται σε εξέλιξη. Ως εκ τούτου, η εξαίρεση θα πρέπει να διατηρηθεί.
                  
               
                     (27)
                  
                  
                     Ο κατ’ εξουσιοδότηση κανονισμός (ΕΕ) 2019/2237 χορήγησε εξαίρεση για το σελάχι-κούκο που αλιεύεται με μανωμένα δίχτυα στις υποπεριοχές ICES 8 και 9 και το σελάχι-κούκο που αλιεύεται με τράτες βυθού στην υποπεριοχή ICES 8. Τα κράτη μέλη ζήτησαν τη διατήρηση της εξαίρεσης και παρείχαν νέα αποδεικτικά στοιχεία. Η ΕΤΟΕΑ ανέλυσε τα αποδεικτικά στοιχεία και επισήμανε (22) ότι καταβλήθηκαν σημαντικές προσπάθειες για την κάλυψη των κενών στα δεδομένα, καθώς και ότι μεγάλος αριθμός έργων βρίσκεται σε εξέλιξη. Απαιτούνται, ωστόσο βελτιώσεις όσον αφορά τη συλλογή δεδομένων. Δεδομένου ότι, κατά το παρελθόν, τα ποσοστά επιβίωσης για το σελάχι-κούκο καταδείχθηκε ότι ήταν χαμηλότερα απ’ ό,τι για άλλα σελάχια, η εξαίρεση θα πρέπει να διατηρηθεί έως τις 31 Δεκεμβρίου 2022 για το σελάχι-κούκο που αλιεύεται με μανωμένα δίχτυα στις υποπεριοχές ICES 8 και 9 και έως τις 31 Δεκεμβρίου 2021 για το σελάχι-κούκο που αλιεύεται με τράτες βυθού στην υποπεριοχή ICES 8. Τα κράτη μέλη θα πρέπει να υποβάλουν το συντομότερο δυνατόν πρόσθετα επιστημονικά στοιχεία που προκύπτουν από τα έργα που βρίσκονται σε εξέλιξη.
                  
               
                     (28)
                  
                  
                     Ο κατ’ εξουσιοδότηση κανονισμός (ΕΕ) 2019/2237 χορήγησε εξαίρεση που συνδέεται με τα ποσοστά επιβίωσης όσον αφορά το πελαγίσιο λυθρίνι που αλιεύεται με το αλιευτικό εργαλείο μικρής κλίμακας «voracera» στην υποδιαίρεση ICES 9a και το πελαγίσιο λυθρίνι που αλιεύεται με αγκίστρια και πετονιές στις υποπεριοχές ICES 8 και 10 και στη διαίρεση ICES 9a. Τα κράτη μέλη ζήτησαν τη διατήρηση της εν λόγω εξαίρεσης και παρείχαν νέα αποδεικτικά στοιχεία. Απαιτούνται, ωστόσο βελτιώσεις όσον αφορά τη συλλογή δεδομένων. Η ΕΤΟΕΑ επισήμανε (23) ότι αρκετά επιστημονικά έργα σχετικά με το ποσοστό επιβίωσης που είχαν σχεδιαστεί για την περίοδο 2019-2020 δεν υλοποιήθηκαν λόγω περιορισμών όσον αφορά την προμήθεια υλικού. Η εξαίρεση μπορεί να χορηγηθεί έως τις 31 Δεκεμβρίου 2022. Τα κράτη μέλη που έχουν άμεσο διαχειριστικό συμφέρον θα πρέπει να υποβάλουν το συντομότερο δυνατόν και το αργότερο έως την 1η Μαΐου 2022 πρόσθετα επιστημονικά στοιχεία που δικαιολογούν την εξαίρεση.
                  
               
                     (29)
                  
                  
                     Ο κατ’ εξουσιοδότηση κανονισμός (ΕΕ) αριθ. 1394/2014 της Επιτροπής (24) περιλάμβανε εξαίρεση που συνδέεται με τα υψηλά ποσοστά επιβίωσης όσον αφορά τον γαύρο, το σαυρίδι και το σκουμπρί στη βιοτεχνική αλιεία με σκάφη γρι-γρι, υπό την προϋπόθεση ότι το δίχτυ δεν ανασύρεται πλήρως επί του σκάφους. Τα κράτη μέλη ζήτησαν τη διατήρηση της εξαίρεσης και παρείχαν νέα αποδεικτικά στοιχεία. Η ΕΤΟΕΑ επισήμανε (25) ότι τα στοιχεία έδειξαν υψηλά ποσοστά επιβίωσης για τον γαύρο, το σαυρίδι και το σκουμπρί όταν η διάρκεια του συνωστισμού που σχετίζεται με τη διαδικασία απελευθέρωσης υπολογίζεται σε λιγότερο από 5 λεπτά, η οποία είναι η εκτιμώμενη διάρκεια του συνωστισμού υπό πραγματικές συνθήκες αλίευσης. Ως εκ τούτου, η εξαίρεση θα πρέπει να διατηρηθεί.
                  
               
                     (30)
                  
                  
                     Οι ακόλουθες εξαιρέσεις de minimis από την υποχρέωση εκφόρτωσης θα πρέπει να εφαρμόζονται στα Βορειοδυτικά Ύδατα.
                  
               
                     (31)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαιρέσεις de minimis από την υποχρέωση εκφόρτωσης για ορισμένους τύπους αλιείας. Τα κράτη μέλη ζήτησαν τη διατήρηση της εξαίρεσης. H ΕΤΟΕΑ εξέτασε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (26) ότι τα επιχειρήματα σχετικά με το δυσανάλογο κόστος όσον αφορά τη διαχείριση των ανεπιθύμητων αλιευμάτων ήταν εύλογα. Δεδομένου ότι οι συνθήκες δεν έχουν αλλάξει, κρίνεται σκόπιμη η διατήρηση των εξαιρέσεων de minimis για:
                     
                                 —
                              
                              
                                 το νταούκι Ατλαντικού που αλιεύεται με τράτες βυθού και γρίπους με μέγεθος ματιών ίσο με ή μεγαλύτερο από 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX). τράτες (OTM, PTM) και δοκότρατες (BTT) με μέγεθος ματιών 80 έως 119 mm (BT2) στις διαιρέσεις ICES 7b έως 7k.
                                 Η εξαίρεση που καθορίζεται σε αυτή την περίπτωση ισχύει έως τον Δεκέμβριο του 2021 δεδομένης της γενικής παρατήρησης που διατύπωσε η ΕΤΟΕΑ σχετικά με τη συνολική κατάσταση διατήρησης του νταουκιού Ατλαντικού στις υποπεριοχές ICES 7b έως k. Τα ενδιαφερόμενα κράτη μέλη θα πρέπει να υποβάλουν πρόσθετες πληροφορίες σχετικά με τη σύνθεση των αλιευμάτων το αργότερο έως την 1η Μαΐου 2021·
                              
                           
                                 —
                              
                              
                                 τη γλώσσα που αλιεύεται με σκάφη που χρησιμοποιούν μανωμένα δίχτυα και απλάδια δίχτυα για την αλίευση γλώσσας στις διαιρέσεις ICES 7d έως 7g·
                              
                           
                                 —
                              
                              
                                 τη γλώσσα που αλιεύεται με σκάφη που χρησιμοποιούν εργαλεία TBB μεγέθους ματιών 80 έως 119 mm με αυξημένη επιλεκτικότητα (φύλλο Flemish), στις διαιρέσεις ICES 7d έως 7h,
                              
                           
               
                     (32)
                  
                  
                     Ο κατ’ εξουσιοδότηση κανονισμός (ΕΕ) 2019/2239 περιλάμβανε εξαίρεση de minimis για τον εγκλεφίνο που αλιεύεται με σκάφη που χρησιμοποιούν τράτες βυθού με μέγεθος ματιών ίσο με ή μεγαλύτερο από 80 mm στις διαιρέσεις ICES 7b, 7c και 7e έως 7k. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ (27) εξέτασε τα νέα στοιχεία που παρείχαν τα κράτη μέλη και κατέληξε στο συμπέρασμα ότι ο εγκλεφίνος είναι ένα είδος με περιοριστική ποσόστωση υψηλού κινδύνου σε αυτή την περιοχή. Ωστόσο, η ΕΤΟΕΑ επισήμανε επίσης ότι τα αποθέματα γάδου και νταουκιού Ατλαντικού έχουν εξαντληθεί σε πολύ μεγάλο βαθμό στην Κελτική Θάλασσα και συνέστησε τη μείωση του επιπέδου των ανεπιθύμητων αλιευμάτων αυτών των ειδών. Η εξαίρεση μπορεί, συνεπώς, να χορηγηθεί για τις τράτες βυθού με μέγεθος ματιών ίσο με ή μεγαλύτερο από 100 mm και τους γρίπους, εξαιρουμένων των δοκότρατων και της κατευθυνόμενης αλιείας καραβίδας· για τα σκάφη που στοχεύουν σε καραβίδα με μέγεθος ματιών τουλάχιστον 80 mm για την κατευθυνόμενη αλιεία καραβίδας· και για δοκότρατες με μέγεθος ματιών ίσο ή μεγαλύτερο από 80 mm με φύλλο Flemish. Η εξαίρεση αυτή θα πρέπει να διατηρηθεί έως τις 31 Δεκεμβρίου 2022.
                  
               
                     (33)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για τη μεικτή αλιεία βενθοπελαγικών ειδών που εφαρμόζουν σκάφη που στοχεύουν σε σταχτογαρίδες και χρησιμοποιούν δοκότρατες στη διαίρεση ICES 7a. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (28) ότι η εξαίρεση για αυτό τον τύπο αλιείας είναι τεκμηριωμένη στη Βόρεια Θάλασσα και ότι είναι πιθανόν ότι η αλιεία στη Βόρεια Θάλασσα είναι αντιπροσωπευτική της αλιείας στη Θάλασσα της Ιρλανδίας. Δεδομένου ότι οι συνθήκες δεν έχουν αλλάξει, η εξαίρεση θα πρέπει να διατηρηθεί.
                  
               
                     (34)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για τον βασιλάκη που αλιεύεται με σκάφη που χρησιμοποιούν τράτες βυθού στις διαιρέσεις ICES 7b, 7c και 7f έως 7k. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα νέα δεδομένα που υπέβαλαν τα κράτη μέλη και κατέληξε στο συμπέρασμα ότι (29) υπάρχουν στοιχεία που αποδεικνύουν το αυξημένο κόστος που σχετίζεται με τη διαχείριση και την αποθήκευση των ανεπιθύμητων αλιευμάτων στους σχετικούς τύπους αλιείας. Εντούτοις, προτεραιότητα θα πρέπει να είναι η βελτίωση της επιλεκτικότητας. Η εξαίρεση θα πρέπει να διατηρηθεί έως τις 31 Δεκεμβρίου 2022. Τα ενδιαφερόμενα κράτη μέλη θα πρέπει να υποβάλουν το συντομότερο δυνατόν και το αργότερο έως τον Μάιο του 2022 πρόσθετα στοιχεία που δικαιολογούν αυτή την εξαίρεση.
                  
               
                     (35)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για τη ζαγκέτα κάτω του ελάχιστου μεγέθους αναφοράς διατήρησης που αλιεύεται με σκάφη που χρησιμοποιούν δοκότρατες με μέγεθος ματιών 80 έως 119 mm στην υποπεριοχή ICES 7 και με σκάφη που χρησιμοποιούν τράτες βυθού υπό συγκεκριμένες προϋποθέσεις. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα νέα δεδομένα που παρείχαν τα κράτη μέλη και κατέληξε στο συμπέρασμα (30) ότι υπάρχουν ενδείξεις πρόσθετου κόστους όσον αφορά τη διαχείριση των ανεπιθύμητων αλιευμάτων. Η εξαίρεση θα πρέπει να διατηρηθεί για δύο έτη με πρόσθετες προδιαγραφές ώστε να είναι δυνατή η συλλογή πρόσθετων δεδομένων. Τα ενδιαφερόμενα κράτη μέλη θα πρέπει να υποβάλουν το συντομότερο δυνατόν και το αργότερο έως τον Μάιο του 2021 πρόσθετα στοιχεία που δικαιολογούν αυτή την εξαίρεση.
                  
               
                     (36)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για τη γλώσσα που αλιεύεται με σκάφη που χρησιμοποιούν δοκότρατες μεγέθους ματιών 80 έως 119 mm με αυξημένη επιλεκτικότητα (φύλλο Flemish) στις διαιρέσεις ICES 7a, 7j και 7k. Τα κράτη μέλη ζήτησαν τη διατήρηση της εξαίρεσης. H ΕΤΟΕΑ ανέλυσε τα νέα στοιχεία που υπέβαλαν τα κράτη μέλη και κατέληξε στο συμπέρασμα (31) ότι απαιτούνταν πρόσθετες τεχνικές προδιαγραφές σχετικά τα αλιευτικά εργαλεία. Η εξαίρεση θα πρέπει να διατηρηθεί για δύο έτη αλλά μόνο για την περιοχή 7a και τα κράτη μέλη θα πρέπει να υποβάλουν το συντομότερο δυνατόν και το αργότερο έως την 1η Μαΐου 2022 τα στοιχεία που δικαιολογούν την εξαίρεση.
                  
               
                     (37)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για τον γουρλομάτη Ατλαντικού που αλιεύεται με σκάφη που χρησιμοποιούν τράτες βυθού με μέγεθος ματιών ίσο με ή μεγαλύτερο από 100 mm στη διαίρεση ICES 5b και στην υποπεριοχή ICES 6. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα νέα στοιχεία που υπέβαλαν τα κράτη μέλη και κατέληξε στο συμπέρασμα ότι (32) υπάρχουν ενδείξεις αυξημένου κόστους που σχετίζεται με τη διαχείριση και την αποθήκευση των ανεπιθύμητων αλιευμάτων. Η εξαίρεση θα πρέπει να διατηρηθεί για δύο έτη και τα κράτη μέλη θα πρέπει να υποβάλουν το συντομότερο δυνατόν και το αργότερο έως την 1η Μαΐου 2022 πρόσθετα στοιχεία που δικαιολογούν αυτή την εξαίρεση.
                  
               
                     (38)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για το σκουμπρί και το σαυρίδι που αλιεύονται στη μεικτή αλιεία βενθοπελαγικών ειδών με σκάφη που χρησιμοποιούν τράτες βυθού, γρίπους και δοκότρατες στην υποπεριοχή ICES 6 και στις διαιρέσεις ICES 7b έως 7k. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα στοιχεία που υπέβαλαν τα κράτη μέλη και κατέληξε στο συμπέρασμα ότι υπάρχουν ενδείξεις αυξημένου κόστους που σχετίζεται με τη διαχείριση των ανεπιθύμητων αλιευμάτων, όπως συμπεραίνεται σε προηγούμενες αξιολογήσεις. Δεδομένου ότι οι συνθήκες δεν έχουν αλλάξει, η εξαίρεση θα πρέπει να διατηρηθεί για δύο έτη και τα κράτη μέλη θα πρέπει να υποβάλουν το συντομότερο δυνατόν και το αργότερο έως την 1η Μαΐου 2022 πρόσθετα στοιχεία που δικαιολογούν την εξαίρεση.
                  
               
                     (39)
                  
                  
                     Ο κατ’ εξουσιοδότηση κανονισμός (ΕΕ) 2019/2239 χορήγησε εξαίρεση de minimis για τον εγκλεφίνο κάτω του ελάχιστου μεγέθους αναφοράς διατήρησης που αλιεύεται με σκάφη που χρησιμοποιούν τράτες βυθού με μέγεθος ματιών έως 119 mm στην αλιεία καραβίδας δυτικά της Σκωτίας στη διαίρεση ICES 6a. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ ανέλυσε τα στοιχεία που υπέβαλαν τα κράτη μέλη και επισήμανε (33) ότι τα συμπεράσματα της έκθεσης 19-08 της ΕΤΟΕΑ εξακολουθούσαν να ισχύουν και ότι τα επιχειρήματα για το δυσανάλογο κόστος φαίνονται εύλογα. Δεδομένου του τρέχοντος επιπέδου ανεπιθύμητων αλιευμάτων σε αυτό τον τύπο αλιείας, η εξαίρεση θα πρέπει να διατηρηθεί, αλλά μόνο για τα σκάφη που χρησιμοποιούν τα εργαλεία μεγάλης επιλεκτικότητας.
                  
               
                     (40)
                  
                  
                     Ο κατ’ εξουσιοδότηση κανονισμός (ΕΕ) αριθ. 1393/2014 χορήγησε εξαιρέσεις de minimis για τα ακόλουθα πελαγικά είδη:
                     
                                 —
                              
                              
                                 προσφυγάκι που αλιεύεται με πελαγικές μηχανότρατες στον βιομηχανικό τύπο αλιείας με στόχο το είδος αυτό στις ζώνες ICES 5b, 6 και 7 με μεταποίηση του εν λόγω είδους επί του σκάφους για την παραγωγή βάσης σουρίμι·
                              
                           
                                 —
                              
                              
                                 μακρύπτερος τόνος στην κατευθυνόμενη αλιεία μακρύπτερου τόνου με μεσοπελαγικές ζευγαρωτές τράτες στην υποπεριοχή ICES 7·
                              
                           
                                 —
                              
                              
                                 σκουμπρί, σαυρίδι, ρέγγα και νταούκι Ατλαντικού που αλιεύονται με πελαγικές μηχανότρατες συνολικού μήκους έως και 25 μέτρων με τη χρήση μεσοπελαγικών τρατών στη διαίρεση ICES 7d.
                              
                           
               
                     (41)
                  
                  
                     Τα κράτη μέλη ζήτησαν τη διατήρηση της εξαίρεσης de minimis για το προσφυγάκι (Micromesistius poutassou) που αλιεύεται με πελαγικές μηχανότρατες στον βιομηχανικό τύπο αλιείας με στόχο το είδος αυτό στις διαιρέσεις ICES 5b, 6 και 7, καθώς και για τη μεταποίηση του εν λόγω είδους επί του σκάφους για την παραγωγή βάσης σουρίμι. Η ΕΤΟΕΑ είχε αξιολογήσει θετικά αυτή την εξαίρεση κατά τα προηγούμενα έτη (34) και η εξαίρεση χορηγήθηκε λόγω των δυσκολιών όσον αφορά τη βελτίωση της επιλεκτικότητας. Δεδομένου ότι οι συνθήκες της αλιείας δεν έχουν αλλάξει, οι εξαιρέσεις θα πρέπει να διατηρηθούν. Τα κράτη μέλη θα πρέπει να παράσχουν στοιχεία σχετικά με τα αλιευτικά πρότυπα έως την 1η Μαΐου 2023.
                  
               
                     (42)
                  
                  
                     Τα κράτη μέλη ζήτησαν τη διατήρηση της εξαίρεσης de minimis για τον μακρύπτερο τόνο (Thunnus alalunga) στην κατευθυνόμενη αλιεία μακρύπτερου τόνου με μεσοπελαγικές ζευγαρωτές τράτες (PTM) στην υποπεριοχή ICES 7. Η ΕΤΟΕΑ ανέλυσε τα στοιχεία που είχαν υποβάλει τα κράτη μέλη σχετικά με το δυσανάλογο κόστος της αποθήκευσης και της διαχείρισης των ανεπιθύμητων αλιευμάτων κατά τα προηγούμενα έτη και κατέληξε στο συμπέρασμα (35) ότι το αίτημα σχετίζεται με την απώλεια εμπορεύσιμων αλιευμάτων. Τα κράτη μέλη προέβαλαν ως επιχείρημα το κόστος αποθήκευσης και διαχείρισης στη θάλασσα και στην ξηρά. Δεδομένου ότι οι συνθήκες της αλιείας δεν έχουν αλλάξει, οι εξαιρέσεις θα πρέπει να διατηρηθούν. Τα κράτη μέλη θα πρέπει να παράσχουν στοιχεία σχετικά με τα αλιευτικά πρότυπα έως την 1η Μαΐου 2023.
                  
               
                     (43)
                  
                  
                     Τα κράτη μέλη ζήτησαν τη διατήρηση της εξαίρεσης de minimis για το σκουμπρί, το σαυρίδι, τη ρέγγα και το νταούκι Ατλαντικού που αλιεύονται με πελαγικές μηχανότρατες συνολικού μήκους έως και 25 μέτρων με τη χρήση μεσοπελαγικών τρατών στη διαίρεση ICES 7d. Η ΕΤΟΕΑ ανέλυσε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (36) ότι η εξαίρεση υποστηρίχθηκε με αιτιολογημένα ποιοτικά επιχειρήματα και χορηγήθηκε για λόγους δυσανάλογου κόστους. Δεδομένου ότι οι συνθήκες της αλιείας δεν έχουν αλλάξει, οι εξαιρέσεις θα πρέπει να διατηρηθούν. Τα κράτη μέλη θα πρέπει να παράσχουν στοιχεία σχετικά με τα αλιευτικά πρότυπα έως την 1η Μαΐου 2023.
                  
               
                     (44)
                  
                  
                     Οι ακόλουθες εξαιρέσεις de minimis από την υποχρέωση εκφόρτωσης θα πρέπει να εφαρμόζονται στα Νοτιοδυτικά Ύδατα.
                  
               
                     (45)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση de minimis για:
                     
                                 —
                              
                              
                                 τον μπακαλιάρο μερλούκιο που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 τη γλώσσα που αλιεύεται με τράτες στις διαιρέσεις ICES 8a και 8b
                              
                           
                                 —
                              
                              
                                 τη γλώσσα που αλιεύεται με μανωμένα δίχτυα και απλάδια στις διαιρέσεις ICES 8a και 8b,
                              
                           
                                 —
                              
                              
                                 τη μπερυτσίδα που αλιεύεται με αγκίστρια και πετονιές στην υποπεριοχή ICES 10,
                              
                           
               
                     (46)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση de minimis για τον μπακαλιάρο μερλούκιο που αλιεύεται με τράτες και γρίπους στις υποπεριοχές ICES 8 και 9. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα νέα στοιχεία που υπέβαλαν τα κράτη μέλη το 2020. Η ΕΤΟΕΑ κατέληξε στο συμπέρασμα (37) ότι η ανάλυση για το πρόσθετο κόστος ως αποτέλεσμα της διαχείρισης των ανεπιθύμητων αλιευμάτων είναι προσαρμοσμένη στους στόλους με στόχο τον μπακαλιάρο μερλούκιο και ότι τα αποτελέσματα υποδεικνύουν ότι θα σημειωθεί αύξηση του χρόνου διαχείρισης και διαλογής των ανεπιθύμητων αλιευμάτων. Τα στοιχεία είναι πλήρη και επαρκή για την υποστήριξη της εξαίρεσης και η εξαίρεση θα πρέπει να διατηρηθεί. Η εξαίρεση θα πρέπει επίσης να χορηγηθεί για τον μπακαλιάρο μερλούκιο και τη γλώσσα που αλιεύονται με σκάφη που χρησιμοποιούν ζευγαρωτές τράτες και τράτες με πόρτες (OTM, PTM).
                  
               
                     (47)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση de minimis για τη γλώσσα που αλιεύεται με δοκότρατες και τράτες βυθού στις διαιρέσεις ICES 8a και 8b, και για τη γλώσσα που αλιεύεται με μανωμένα δίχτυα και απλάδια στις διαιρέσεις ICES 8a και 8b. Τα κράτη μέλη ζήτησαν τη διατήρηση των εξαιρέσεων. Η ΕΤΟΕΑ εξέτασε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (38) ότι η κοινή σύσταση περιλάμβανε αιτιολογημένα επιχειρήματα που καταδεικνύουν τις δυσχέρειες όσον αφορά τη βελτίωση της επιλεκτικότητας, καθώς και το δυσανάλογο κόστος διαχείρισης των ανεπιθύμητων αλιευμάτων. Κατά συνέπεια, δεδομένου ότι οι συνθήκες δεν έχουν αλλάξει, αυτές οι εξαιρέσεις de minimis θα πρέπει να διατηρηθούν. Η εξαίρεση θα πρέπει επίσης να χορηγηθεί για τη γλώσσα που αλιεύεται με σκάφη που χρησιμοποιούν ζευγαρωτές τράτες και τράτες με πόρτες (OTM, PTM).
                  
               
                     (48)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση de minimis για τη μπερυτσίδα που αλιεύεται με αγκίστρια και πετονιές στην υποπεριοχή ICES 10. Τα κράτη μέλη ζήτησαν τη διατήρηση της εξαίρεσης. Η ΕΤΟΕΑ εξέτασε τα στοιχεία που είχαν υποβάλει τα κράτη μέλη κατά τα προηγούμενα έτη και κατέληξε στο συμπέρασμα (39) ότι οι πληροφορίες που υποβλήθηκαν περιλάμβαναν αιτιολογημένα επιχειρήματα τα οποία καταδεικνύουν τη δυσκολία περαιτέρω βελτίωσης της επιλεκτικότητας ή το δυσανάλογο κόστος διαχείρισης των ανεπιθύμητων αλιευμάτων. Δεδομένου ότι οι συνθήκες δεν έχουν αλλάξει, η εξαίρεση αυτή θα πρέπει να διατηρηθεί.
                  
               
                     (49)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση de minimis για:
                     
                                 —
                              
                              
                                 το σαυρίδι που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 το σαυρίδι που αλιεύεται με απλάδια στις υποπεριοχές ICES 8, 9 και 10 και στις ζώνες CECAF 34.1.1, 34.1.2 και 34.2.0,
                              
                           
                                 —
                              
                              
                                 το σκουμπρί που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 το σκουμπρί που αλιεύεται με απλάδια στις υποπεριοχές ICES 8 και 9 και στις ζώνες CECAF 34.1.1, 34.1.2 και 34.2.0,
                              
                           
                                 —
                              
                              
                                 τη ζαγκέτα που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 τη ζαγκέτα που αλιεύεται με απλάδια στις υποπεριοχές ICES 8 και 9,
                              
                           
                                 —
                              
                              
                                 την πεσκαντρίτσα που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 την πεσκαντρίτσα που αλιεύεται με απλάδια στις υποπεριοχές ICES 8 και 9,
                              
                           
               
                     (50)
                  
                  
                     Ο κατ’ εξουσιοδότηση κανονισμός (ΕΕ) 2018/2033 περιλάμβανε εξαίρεση de minimis για:
                     
                                 —
                              
                              
                                 τον γαύρο που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 το πελαγίσιο λυθρίνι που αλιεύεται με τράτες και γρίπους στην υποπεριοχή ICES 9a,
                              
                           
                                 —
                              
                              
                                 τη γλώσσα που αλιεύεται με τράτες και γρίπους στην υποπεριοχή ICES 9a.
                              
                           
               
                     (51)
                  
                  
                     Τα κράτη μέλη ζήτησαν τη συνέχιση αυτών των εξαιρέσεων και τη χορήγηση εξαίρεσης για την πεσκαντρίτσα που αλιεύεται με πελαγικές τράτες. Τα κράτη μέλη παρείχαν λεπτομερή οικονομική ανάλυση σχετικά με το δυσανάλογο κόστος που συνεπάγονται τα ανεπιθύμητα αλιεύματα, η οποία αξιολογήθηκε από την ΕΤΟΕΑ (40). Η ΕΤΟΕΑ κατέληξε στο συμπέρασμα ότι, αν και η μελέτη είναι λεπτομερής και εκτεταμένη, η ίδια δεν μπόρεσε να αξιολογήσει πλήρως τη μεθοδολογία της κατά τη διάρκεια της γραπτής διαδικασίας. Δεδομένων των πληροφοριών που παρείχαν τα κράτη μέλη και δεδομένου ότι η ΕΤΟΕΑ δεν μπόρεσε να αξιολογήσει τη μεθοδολογία της μελέτης, αυτές οι εξαιρέσεις θα πρέπει να περιληφθούν στον παρόντα κανονισμό. Τα κράτη μέλη θα πρέπει να παρέχουν το συντομότερο δυνατόν και το αργότερο έως την 1η Μαΐου κάθε έτους πρόσθετα δεδομένα που δικαιολογούν την εξαίρεση.
                  
               
                     (52)
                  
                  
                     Ο κατ’ εξουσιοδότηση κανονισμός (ΕΕ) 2019/2237 περιλάμβανε εξαίρεση de minimis για:
                     
                                 —
                              
                              
                                 το νταούκι Ατλαντικού που αλιεύεται με τράτες και γρίπους στην υποπεριοχή ICES 8,
                              
                           
                                 —
                              
                              
                                 το νταούκι Ατλαντικού που αλιεύεται με απλάδια στις υποπεριοχή ICES 8,
                              
                           
               
                     (53)
                  
                  
                     Τα κράτη μέλη ζήτησαν τη διατήρηση των εξαιρέσεων για το νταούκι Ατλαντικού που αλιεύεται με τράτες και γρίπους στην υποπεριοχή ICES 8 και τη χορήγηση εξαίρεσης για το νταούκι Ατλαντικού που αλιεύεται με πελαγικές τράτες. Τα κράτη μέλη παρείχαν νέα στοιχεία. Η ΕΤΟΕΑ κατέληξε στο συμπέρασμα (41) ότι υπάρχουν ενδείξεις ότι η βελτίωση της επιλεκτικότητας συνιστά δύσκολο εγχείρημα στη μεικτή αλιεία βενθοπελαγικών ειδών κατά την οποία το νταούκι Ατλαντικού αλιεύεται χωρίς σημαντικές απώλειες άλλων εμπορεύσιμων αλιευμάτων, καθώς και ότι νέες μελέτες βρίσκονται σε εξέλιξη. Η εξαίρεση θα πρέπει να χορηγηθεί για δύο έτη. Τα ενδιαφερόμενα κράτη μέλη θα πρέπει να παρέχουν πρόσθετα επιστημονικά στοιχεία που προκύπτουν από τις μελέτες που βρίσκονται σε εξέλιξη το συντομότερο δυνατόν και το αργότερο έως την 1η Μαΐου κάθε έτους.
                  
               
                     (54)
                  
                  
                     Τα κράτη μέλη ζήτησαν τη συνέχιση της εξαίρεσης de minimis για το νταούκι Ατλαντικού που αλιεύεται με απλάδια στην υποπεριοχή ICES 8 και παρείχαν νέα στοιχεία. Η ΕΤΟΕΑ κατέληξε στο συμπέρασμα (42) ότι η βελτίωση της επιλεκτικότητας στην αλιεία με απλάδια είναι δύσκολο να επιτευχθεί. Ωστόσο, απαιτούνται βελτιώσεις στα στοιχεία που παρασχέθηκαν σχετικά με το δυσανάλογο κόστος. Η εξαίρεση θα πρέπει να χορηγηθεί για δύο έτη και τα ενδιαφερόμενα κράτη μέλη θα πρέπει να παρέχουν πρόσθετα δεδομένα το συντομότερο δυνατόν και το αργότερο έως την 1η Μαΐου κάθε έτους.
                  
               
                     (55)
                  
                  
                     Ο κατ’ εξουσιοδότηση κανονισμός (ΕΕ) αριθ. 1394/2014 περιλάμβανε εξαιρέσεις de minimis για:
                     
                                 —
                              
                              
                                 το προσφυγάκι που αλιεύεται με πελαγικές μηχανότρατες στον βιομηχανικό τύπο αλιείας στην υποπεριοχή ICES 8,
                              
                           
                                 —
                              
                              
                                 τον μακρύπτερο τόνο που αλιεύεται με τράτες στην υποπεριοχή ICES 8,
                              
                           
                                 —
                              
                              
                                 τον γαύρο, το σαυρίδι και το σκουμπρί που αλιεύονται με πελαγικές τράτες στην υποπεριοχή ICES 8,
                              
                           
                                 —
                              
                              
                                 το σαυρίδι και το σκουμπρί που αλιεύονται με γρι-γρι στην υποπεριοχή ICES 8.
                              
                           
               
                     (56)
                  
                  
                     Τα κράτη μέλη ζήτησαν τη διατήρηση των εξαιρέσεων όσον αφορά την πελαγική αλιεία. Ο κατ’ εξουσιοδότηση κανονισμός (ΕΕ) αριθ. 1394/2014 προέβλεψε αυτές τις εξαιρέσεις κατόπιν θετικής αξιολόγησης της ΕΤΟΕΑ κατά τα προηγούμενα έτη (43) και οι εξαιρέσεις χορηγήθηκαν λόγω των δυσχερειών που υπήρχαν όσον αφορά τη βελτίωση της επιλεκτικότητας για το προσφυγάκι, το σαυρίδι και το σκουμπρί, καθώς και λόγω του υψηλού κόστους διαχείρισης των ανεπιθύμητων αλιευμάτων στην περίπτωση του μακρύπτερου τόνου και του γαύρου. Δεδομένου ότι οι συνθήκες δεν έχουν αλλάξει, η εξαίρεση θα πρέπει, ως εκ τούτου, να διατηρηθεί.
                  
               
                     (57)
                  
                  
                     Μετά την υποβολή των νέων κοινών συστάσεων, κρίνεται σκόπιμη η κατάργηση του κατ’ εξουσιοδότηση κανονισμού (ΕΕ) 2019/2239 και του κατ’ εξουσιοδότηση κανονισμού (ΕΕ) 2019/2237 και η αντικατάστασή τους με νέο κανονισμό.
                  
               
                     (58)
                  
                  
                     Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στον προγραμματισμό της αλιευτικής περιόδου των σκαφών της Ένωσης και στις συναφείς οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Θα πρέπει να εφαρμοστεί από την 1η Ιανουαρίου 2021,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΚΕΦΑΛΑΙΟ I
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Εφαρμογή της υποχρέωσης εκφόρτωσης
            Στα Βορειοδυτικά Ύδατα [υποπεριοχές ICES 5 (εκτός της διαίρεσης 5a και μόνο στα ενωσιακά ύδατα της διαίρεσης 5b), 6 και 7] και στα Νοτιοδυτικά Ύδατα [υποπεριοχές ICES 8, 9 και 10 (ύδατα γύρω από τις Αζόρες), καθώς και στις ζώνες CECAF 34.1.1, 34.1.2 και 34.2.0 (ύδατα γύρω από τη Μαδέρα και τις Κανάριες Νήσους)], η υποχρέωση εκφόρτωσης που προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται στη βενθοπελαγική και πελαγική αλιεία σύμφωνα με τον παρόντα κανονισμό για την περίοδο 2021-2023.
         
         
            Άρθρο 2
            Ορισμοί
            
               1.   «φύλλο Flemish»: το τελευταίο κωνικό τμήμα δικτυώματος δοκότρατας του οποίου:
               
                           —
                        
                        
                           το οπίσθιο μέρος είναι απευθείας προσδεδεμένο στον σάκο·
                        
                     
                           —
                        
                        
                           τα τμήματα του άνω και του κάτω δικτυώματος είναι κατασκευασμένα από μάτια τουλάχιστον 120 mm, όπως μετρούνται μεταξύ των κόμβων· και
                        
                     
                           —
                        
                        
                           το μήκος, όταν το φύλλο είναι τεντωμένο, είναι τουλάχιστον 3 m.
                        
                     
            
               2.   «φύλλο Seltra»: διάταξη επιλεκτικότητας η οποία:
               
                           —
                        
                        
                           αποτελείται από ένα άνω φύλλο δικτυώματος μεγέθους ματιών τουλάχιστον 270 mm (ρομβοειδών ματιών) ή από ένα άνω φύλλο δικτυώματος μεγέθους ματιών τουλάχιστον 300 mm (τετράγωνων ματιών), τοποθετημένο σε κυτιοειδές τμήμα τεσσάρων φύλλων, στο ευθύγραμμο τμήμα ενός σάκου·
                        
                     
                           —
                        
                        
                           είναι μήκους τουλάχιστον 3 μέτρων·
                        
                     
                           —
                        
                        
                           απέχει το πολύ 4 μέτρα από το σχοινί του σάκου· και
                        
                     
                           —
                        
                        
                           εκτείνεται κατά το πλήρες πλάτος του άνω φύλλου του κυτιοειδούς τμήματος της τράτας (δηλαδή από το ένα άκρο της ενίσχυσης στο άλλο).
                        
                     
            
               3.   «διάταξη επιλεκτικότητας δικτυωτού πλέγματος (netgrid)»: διάταξη επιλεκτικότητας που αποτελείται από τμήμα τεσσάρων φύλλων που προσαρμόζεται σε τράτα δύο φύλλων με κεκλιμένο φύλλο δικτυώματος ρομβοειδών ματιών, μεγέθους ματιών τουλάχιστον 200 mm, που οδηγεί σε οπή διαφυγής στο άνω τμήμα της τράτας·
            
            
               4.   «δικτυωτό πλέγμα CEFAS»: διάταξη επιλεκτικότητας δικτυωτού πλέγματος που σχεδιάστηκε από το Centre for Environment, Fisheries and Aquaculture Science για τα αλιεύματα καραβίδας στη Θάλασσα της Ιρλανδίας·
            
            
               5.   «τράτα flip-flap»: τράτα εξοπλισμένη με δικτυωτό πλέγμα το οποίο σχεδιάστηκε για να μειώνει την αλίευση γάδου, εγκλεφίνου και νταουκιού Ατλαντικού κατά την αλιεία καραβίδας·
            
            
               6.   «σχοινί απομάκρυνσης λίθων (flip-up rope)»: τροποποίηση εργαλείου στις δοκότρατες βενθοπελαγικής αλιείας ώστε να εμποδίζεται η είσοδος στην τράτα λίθων και ογκόλιθων που προκαλούν ζημιά τόσο στο εργαλείο όσο και στα αλιεύματα·
            
            
               7.   «φύλλο απελευθέρωσης βενθικών οργανισμών»: φύλλο με μάτια μεγαλύτερου μεγέθους ή δικτύωμα τετράγωνων ματιών το οποίο προσαρμόζεται στο κάτω φύλλο μιας τράτας, συνήθως δοκότρατας, με σκοπό την απελευθέρωση τυχόν βενθικού υλικού και υπολειμμάτων του θαλάσσιου βυθού προτού αυτά εισέλθουν στον σάκο·
            
            
               8.   «ζώνη προστασίας της Κελτικής Θάλασσας»: τα ύδατα των διαιρέσεων ICES 7f, 7g και του τμήματος της 7j που εκτείνεται βόρεια του γεωγραφικού πλάτους 50° Β και ανατολικά του γεωγραφικού μήκους 11° Δ.
            
            
               9.   «Voracera»: παραγάδι με μηχανισμό, το οποίο σχεδιάζεται και κατασκευάζεται σε τοπικό επίπεδο και χρησιμοποιείται από τον στόλο αλιείας μικρής κλίμακας με στόχο την αλίευση πελαγίσιου λυθρινιού στα νότια της Ισπανίας στη διαίρεση ICES 9a.
            
         
         ΚΕΦΑΛΑΙΟ II
         
            ΕΞΑΙΡΕΣΕΙΣ ΠΟΥ ΣΥΝΔΕΟΝΤΑΙ ΜΕ ΤΑ ΠΟΣΟΣΤΑ ΕΠΙΒΙΩΣΗΣ ΣΤΑ ΒΟΡΕΙΟΔΥΤΙΚΑ ΎΔΑΤΑ
         
         
            Άρθρο 3
            Εξαίρεση που συνδέεται με τα ποσοστά επιβίωσης όσον αφορά την καραβίδα
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα ακόλουθα είδη:
               
                           α)
                        
                        
                           καραβίδα (Nephrops norvegicus) που αλιεύεται με κιούρτους, παγίδες ή κοφινέλλα (κωδικοί αλιευτικών εργαλείων: (44) FPO και FIX και FYK) στις υποπεριοχές ICES 6 και 7·
                        
                     
                           β)
                        
                        
                           καραβίδα (Nephrops norvegicus) που αλιεύεται με τράτες βυθού (OTT, OTB, TBS, TBN, TB, PTB, OT, PT, TX) με μέγεθος ματιών ίσο με ή μεγαλύτερο από 100 mm στην υποπεριοχή ICES 7·
                        
                     
                           γ)
                        
                        
                           καραβίδα (Nephrops norvegicus) που αλιεύεται στην υποπεριοχή ICES 7 με τράτες βυθού (OTT, OTB, TBS, TBN, TB, PTB, OT, PT, TX) με μέγεθος ματιών 70 έως 99 mm σε συνδυασμό με εργαλεία μεγάλης επιλεκτικότητας, όπως ορίζεται στις παραγράφους 2 και 3·
                        
                     
                           δ)
                        
                        
                           καραβίδα (Nephrops norvegicus) που αλιεύεται με τράτες με πόρτες (OTT, OTB, TBS, TBN, TB, PTB, OT, PT, TX) με μέγεθος ματιών 80 έως 110 mm στη διαίρεση ICES 6a εντός δώδεκα ναυτικών μιλίων από την ακτή.
                        
                     
            
               2.   Η εξαίρεση που αναφέρεται στην παράγραφο 1 στοιχείο γ) εφαρμόζεται στα σκάφη που αλιεύουν στη ζώνη προστασίας της Κελτικής Θάλασσας, υπό την προϋπόθεση ότι χρησιμοποιούν ένα από τα ακόλουθα επιλεκτικά εργαλεία:
               
                           α)
                        
                        
                           φύλλο δικτυώματος με τετράγωνα μάτια 300 mm τουλάχιστον·
                        
                     
                           β)
                        
                        
                           φύλλο δικτυώματος με τετράγωνα μάτια 200 mm τουλάχιστον για σκάφη μήκους μικρότερου των 12 μέτρων·
                        
                     
                           γ)
                        
                        
                           φύλλο Seltra·
                        
                     
                           δ)
                        
                        
                           σχάρα διαλογής με ανώτατη απόσταση 35 mm μεταξύ των ράβδων, όπως καθορίζεται στο παράρτημα VI μέρος B του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου (45) ή αντίστοιχη διάταξη επιλεκτικότητας δικτυωτού πλέγματος·
                        
                     
                           ε)
                        
                        
                           σάκο 100 mm με φύλλο δικτυώματος με τετράγωνα μάτια μεγέθους 100 mm·
                        
                     
                           στ)
                        
                        
                           διπλό σάκο με τον άνω σάκο κατασκευασμένο με μάτια T90 μεγέθους τουλάχιστον 90 mm και εξοπλισμένο με φύλλο επιλογής με μέγιστο μέγεθος ματιών 300 mm.
                        
                     
            
               3.   Η εξαίρεση που αναφέρεται στην παράγραφο 1 στοιχείο γ) εφαρμόζεται στα σκάφη που αλιεύουν στη διαίρεση ICES 7a, υπό την προϋπόθεση ότι χρησιμοποιούν ένα από τα ακόλουθα επιλεκτικά εργαλεία:
               
                           α)
                        
                        
                           φύλλο δικτυώματος με τετράγωνα μάτια 300 mm τουλάχιστον·
                        
                     
                           β)
                        
                        
                           φύλλο δικτυώματος με τετράγωνα μάτια 200 mm τουλάχιστον για σκάφη μήκους μικρότερου των 12 μέτρων·
                        
                     
                           γ)
                        
                        
                           φύλλο Seltra·
                        
                     
                           δ)
                        
                        
                           σχάρα διαλογής με ανώτατη απόσταση 35 mm μεταξύ των ράβδων, όπως καθορίζεται στο παράρτημα VI μέρος Β του κανονισμού (ΕΕ) 2019/1241·
                        
                     
                           ε)
                        
                        
                           δικτυωτό πλέγμα CEFAS·
                        
                     
                           στ)
                        
                        
                           τράτα flip-flap.
                        
                     
            
               4.   Κατά την απόρριψη καραβίδας που αλιεύθηκε στις περιπτώσεις που αναφέρονται στην παράγραφο 1, η καραβίδα ελευθερώνεται αμέσως, ολόκληρη, στην περιοχή όπου αλιεύθηκε.
            
         
         
            Άρθρο 4
            Εξαίρεση που συνδέεται με τα ποσοστά επιβίωσης όσον αφορά τη γλώσσα
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα αλιεύματα γλώσσας (Solea solea) κάτω του ελάχιστου μεγέθους αναφοράς διατήρησης εντός έξι ναυτικών μιλίων από την ακτή στη διαίρεση ICES 7d και εκτός περιοχών που έχουν προσδιοριστεί ως περιοχές αναπαραγωγής, με τη χρήση εργαλείων τράτας με πόρτες (κωδικοί αλιευτικών εργαλείων: OTT, OTB, TBS, TBN, TB, PTB, OT, PT, TX) με σάκο μεγέθους ματιών 80 έως 99 mm, από σκάφη τα οποία:
               
                           α)
                        
                        
                           έχουν μέγιστο μήκος 10 μέτρα και μηχανή ισχύος κάτω των 221 kW· και
                        
                     
                           β)
                        
                        
                           αλιεύουν σε ύδατα βάθους μικρότερου των 30 μέτρων και με περιορισμό χρήσης των συρόμενων εργαλείων σε διάρκεια έως ενενήντα λεπτά.
                        
                     
            
               2.   Κατά την απόρριψη γλώσσας που έχει αλιευθεί σε οποιαδήποτε από τις περιπτώσεις που αναφέρονται στην παράγραφο 1, η γλώσσα ελευθερώνεται αμέσως.
            
         
         
            Άρθρο 5
            Εξαίρεση που συνδέεται με τα ποσοστά επιβίωσης όσον αφορά τα σελάχια
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα σελάχια (Rajiformes) που αλιεύονται με κάθε είδους αλιευτικό εργαλείο στα Βορειοδυτικά Ύδατα (υποπεριοχές ICES 6 και 7).
            
            
               2.   Τα κράτη μέλη που έχουν άμεσο διαχειριστικό συμφέρον υποβάλλουν ετησίως, το συντομότερο δυνατόν και το αργότερο έως την 1η Μαΐου, πρόσθετα επιστημονικά στοιχεία τα οποία δικαιολογούν την εξαίρεση που προβλέπεται στην παράγραφο 1. Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολογεί τα εν λόγω επιστημονικά στοιχεία έως τις 31 Ιουλίου κάθε έτους.
            
            
               3.   Η εξαίρεση που προβλέπεται στην παράγραφο 1 εφαρμόζεται επίσης στο σελάχι-κούκο. Τα κράτη μέλη που έχουν άμεσο διαχειριστικό συμφέρον υποβάλλουν ετησίως, το συντομότερο δυνατόν και το αργότερο έως την 1η Μαΐου, πρόσθετα επιστημονικά στοιχεία που δικαιολογούν αυτή την εξαίρεση, συμπεριλαμβανομένων προσωρινών στοιχείων σχετικά με τα αλιεύματα σελαχιού-κούκου, τις απορρίψεις σελαχιού κούκου και την πρόοδο των ερευνών σχετικά με τη ζωτικότητα και την επιβίωση του σελαχιού κούκους στους σχετικούς τύπους αλιείας. Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου κάθε έτους.
            
            
               4.   Κατά την απόρριψη σελαχιών που αλιεύονται σε οποιαδήποτε από τις περιπτώσεις που αναφέρονται στην παράγραφο 1, τα σελάχια ελευθερώνονται αμέσως.
            
         
         
            Άρθρο 6
            Εξαίρεση που συνδέεται με τα ποσοστά επιβίωσης όσον αφορά την ευρωπαϊκή χωματίδα
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα ακόλουθα είδη:
               
                           α)
                        
                        
                           ευρωπαϊκή χωματίδα (Pleuronectes platessa) που αλιεύεται με μανωμένα δίχτυα στις διαιρέσεις ICES 7d έως 7g·(κωδικοί αλιευτικών εργαλείων: GTR, GTN, GEN, GN)·
                        
                     
                           β)
                        
                        
                           ευρωπαϊκή χωματίδα (Pleuronectes platessa) που αλιεύεται με τράτες με πόρτες στις διαιρέσεις ICES 7d έως 7g·(κωδικοί αλιευτικών εργαλείων: OTT, OTB, TBS, TBN, TB, PTB, OT, PT, TX)·
                        
                     
                           γ)
                        
                        
                           ευρωπαϊκή χωματίδα (Pleuronectes platessa) που αλιεύεται στις διαιρέσεις ICES 7a έως 7g με σκάφη που διαθέτουν μηχανή ισχύος κάτω των 221 kW και χρησιμοποιούν δοκότρατες (TBB) εξοπλισμένες με σχοινί απομάκρυνσης λίθων ή φύλλο απελευθέρωσης βενθικών οργανισμών·
                        
                     
                           δ)
                        
                        
                           ευρωπαϊκή χωματίδα (Pleuronectes platessa) που αλιεύεται στις διαιρέσεις ICES 7a έως 7g με σκάφη που χρησιμοποιούν δοκότρατες (TBB), μηχανής ισχύος κάτω των 221 kW ή μέγιστου μήκους 24 μέτρων, οι οποίες είναι κατασκευασμένες για αλίευση εντός 12 ναυτικών μιλίων από την ακτή και με περιορισμό χρήσης των συρόμενων εργαλείων σε μέση διάρκεια έως ενενήντα λεπτά·
                        
                     
                           ε)
                        
                        
                           ευρωπαϊκή χωματίδα (Pleuronectes platessa) που αλιεύεται στη διαίρεση ICES 7d·με δανέζικους γρίπους (κωδικός αλιευτικού εργαλείου: SDN).
                        
                     
            
               2.   Για τις εξαιρέσεις που καθορίζονται στα στοιχεία γ) και δ), τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου κάθε έτους πρόσθετα επιστημονικά στοιχεία που δικαιολογούν αυτές τις εξαιρέσεις, συμπεριλαμβανομένων προσωρινών στοιχείων σχετικά με τα αλιεύματα ευρωπαϊκής χωματίδας, τις απορρίψεις και την πρόοδο των ερευνών σχετικά με τη ζωτικότητα και την επιβίωση στους σχετικούς τύπους αλιείας. Τα κράτη μέλη υποβάλλουν επίσης χρονοδιάγραμμα για την ολοκλήρωση του συμφωνηθέντος χάρτη πορείας έως την 1η Μαΐου 2021. Η ΕΤΟΕΑ αξιολογεί τις πληροφορίες αυτές έως τις 30 Ιουνίου 2021.
            
            
               3.   Κατά την απόρριψη ευρωπαϊκής χωματίδας που έχει αλιευθεί σε οποιαδήποτε από τις περιπτώσεις που αναφέρονται στην παράγραφο 1, η ευρωπαϊκή χωματίδα ελευθερώνεται αμέσως.
            
         
         
            Άρθρο 7
            Εξαίρεση που συνδέεται με τα ποσοστά επιβίωσης όσον αφορά είδη που αλιεύονται με κιούρτους, παγίδες και κοφινέλλα
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα είδη που αλιεύονται με κιούρτους, παγίδες και κοφινέλλα (κωδικοί αλιευτικών εργαλείων: FPO, FIX, FYK) στις υποπεριοχές ICES 5 (εκτός της 5a και μόνο στα ενωσιακά ύδατα της 5b), 6 και 7.
            
            
               2.   Κατά την απόρριψη ιχθύων που έχουν αλιευθεί σε οποιαδήποτε από τις περιπτώσεις που αναφέρονται στην παράγραφο 1, οι ιχθύες ελευθερώνονται αμέσως.
            
         
         
            Άρθρο 8
            Εξαίρεση που συνδέεται με τα ποσοστά επιβίωσης όσον αφορά πελαγικά είδη
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα αλιεύματα σκουμπριού και ρέγγας στην αλιεία με γρι-γρι στην υποπεριοχή ICES 6, εάν πληρούνται όλες οι ακόλουθες προϋποθέσεις:
               
                           α)
                        
                        
                           το αλίευμα ελευθερώνεται πριν από το κλείσιμο του γρι-γρι έως ένα ορισμένο ποσοστό (που καθορίζεται στις παραγράφους 2 και 3 κατωτέρω) («το σημείο ανάκτησης»),
                        
                     
                           β)
                        
                        
                           το γρι-γρι είναι εξοπλισμένο με ευδιάκριτο σημαντήρα που καταδεικνύει σαφώς το όριο του σημείου ανάκτησης,
                        
                     
                           γ)
                        
                        
                           το σκάφος και το γρι-γρι είναι εξοπλισμένα με ηλεκτρονικό σύστημα καταγραφής και τεκμηρίωσης, που καταγράφει τη χρονική στιγμή, τον τόπο και τον βαθμό χρησιμοποίησης του γρι-γρι για όλες τις αλιευτικές δραστηριότητες.
                        
                     
            
               2.   Το σημείο ανάκτησης αντιστοιχεί σε κλείσιμο 80 % του γρι-γρι κατά την αλιεία σκουμπριού και σε κλείσιμο 90 % του γρι-γρι κατά την αλιεία ρέγγας.
            
            
               3.   Εάν το κοπάδι των ψαριών που έχουν περικυκλωθεί αποτελείται από μείγμα των δύο αυτών ειδών, το σημείο ανάκτησης δεν υπερβαίνει κλείσιμο ποσοστού 80 % του γρι-γρι.
            
            
               4.   Απαγορεύεται η ελευθέρωση αλιευμάτων σκουμπριού και ρέγγας μετά το σημείο ανάκτησης.
            
            
               5.   Πριν από την ελευθέρωση των ως άνω αλιευμάτων γίνεται έλεγχος σε δείγμα αυτών ώστε να εκτιμηθεί η σύνθεση των ειδών, των μεγεθών καθώς και η ποσότητα των αλιευμάτων.
            
            
               6.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα αλιεύματα σκουμπριού και ρέγγας που αλιεύονται με κυκλικά δίχτυα κατά την αλιεία με στόχο πελαγικά είδη που δεν υπόκεινται σε ποσοστώσεις στις διαιρέσεις ICES 7e και 7f, εάν πληρούνται κατ’ αναλογία οι απαιτήσεις που ορίζονται στις παραγράφους 1 έως 5 του παρόντος άρθρου και στο άρθρο 15 του παρόντος κανονισμού.
            
         
         ΚΕΦΑΛΑΙΟ III
         
            ΕΞΑΙΡΕΣΕΙΣ ΠΟΥ ΣΥΝΔΕΟΝΤΑΙ ΜΕ ΤΑ ΠΟΣΟΣΤΑ ΕΠΙΒΙΩΣΗΣ ΣΤΑ ΝΟΤΙΟΔΥΤΙΚΑ ΎΔΑΤΑ
         
         
            Άρθρο 9
            Εξαίρεση που συνδέεται με τα ποσοστά επιβίωσης όσον αφορά την καραβίδα
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, εφαρμόζεται για την καραβίδα (Nephrops norvegicus) που αλιεύεται στις υποπεριοχές ICES 8 και 9 με τράτες βυθού (κωδικοί αλιευτικών εργαλείων: OTB, OTT, PTB, TBN, TBS, TB, TBB, OT, PT και TX).
            
            
               2.   Κατά την απόρριψη καραβίδας που αλιεύθηκε στις περιπτώσεις που αναφέρονται στην παράγραφο 1, η καραβίδα ελευθερώνεται αμέσως στην περιοχή όπου αλιεύθηκε.
            
         
         
            Άρθρο 10
            Εξαίρεση που συνδέεται με τα ποσοστά επιβίωσης όσον αφορά τα σελάχια
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα σελάχια (Rajiformes) που αλιεύονται με κάθε είδους αλιευτικό εργαλείο στις υποπεριοχές ICES 8 και 9.
            
            
               2.   Κατά την απόρριψη των σελαχιών στις περιπτώσεις που αναφέρονται στην παράγραφο 1, τα σελάχια ελευθερώνονται αμέσως.
            
            
               3.   Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2022 πρόσθετα επιστημονικά στοιχεία που δικαιολογούν την εξαίρεση που προβλέπεται στην παράγραφο 1. Η ΕΤΟΕΑ αξιολογεί αυτά τα επιστημονικά στοιχεία έως την 31η Ιουλίου 2022.
            
            
               4.   Η εξαίρεση της παραγράφου 1 εφαρμόζεται στο σελάχι-κούκο:
               
                           α)
                        
                        
                           που αλιεύεται με μανωμένα δίχτυα στις υποπεριοχές ICES 8 και 9 έως την 31η Δεκεμβρίου 2022. Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2022 πρόσθετα επιστημονικά στοιχεία τα οποία δικαιολογούν την εν λόγω εξαίρεση για το σελάχι-κούκο που αλιεύεται με μανωμένα δίχτυα. Η ΕΤΟΕΑ αξιολογεί αυτά τα επιστημονικά στοιχεία έως την 31η Ιουλίου 2022·
                        
                     
                           β)
                        
                        
                           που αλιεύεται με τράτες βυθού στην υποπεριοχή ICES 8 έως την 31η Δεκεμβρίου 2021. Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2021 πρόσθετα επιστημονικά στοιχεία τα οποία δικαιολογούν την εν λόγω εξαίρεση για το σελάχι-κούκο που αλιεύεται με τράτες βυθού. Η ΕΤΟΕΑ αξιολογεί αυτά τα επιστημονικά στοιχεία έως την 31η Ιουλίου 2021.
                        
                     
         
         
            Άρθρο 11
            Εξαίρεση που συνδέεται με τα ποσοστά επιβίωσης όσον αφορά το πελαγίσιο λυθρίνι
            
               1.   Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, εφαρμόζεται για το πελαγίσιο λυθρίνι (Pagellus bogaraveo) που αλιεύεται με το αλιευτικό εργαλείο αλιείας μικρής κλίμακας voracera στη διαίρεση ICES 9a και για το πελαγίσιο λυθρίνι (Pagellus bogaraveo) που αλιεύεται με αγκίστρια και πετονιές (κωδικοί αλιευτικών εργαλείων: LHP, LHM, LLS, LLD) έως την 31η Δεκεμβρίου 2022 στις υποπεριοχές ICES 8 και 10 και στη διαίρεση ICES 9a.
            
            
               2.   Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2022 πρόσθετα επιστημονικά στοιχεία τα οποία δικαιολογούν την εξαίρεση που προβλέπεται στην παράγραφο 1 για το πελαγίσιο λυθρίνι που αλιεύεται με αγκίστρια και πετονιές στην υποπεριοχή ICES 8 και στη διαίρεση ICES 9a. Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου 2022.
            
            
               3.   Κατά την απόρριψη πελαγίσιου λυθρινιού που έχει αλιευθεί στις περιπτώσεις που αναφέρονται στην παράγραφο 1, το πελαγίσιο λυθρίνι ελευθερώνεται αμέσως.
            
         
         
            Άρθρο 12
            Εξαίρεση που συνδέεται με τα ποσοστά επιβίωσης όσον αφορά τον γαύρο, το σαυρίδι και το σκουμπρί
            Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εφαρμόζεται στα αλιεύματα γαύρου (Engraulis encrasicolus), σαυριδιού (Trachurus spp) και σκουμπριού (Scomber scombrus) στην αλιεία με γρι-γρι, υπό την προϋπόθεση ότι το δίχτυ δεν ανασύρεται πλήρως επί του σκάφους.
         
         ΚΕΦΑΛΑΙΟ IV
         
            ΕΞΑΙΡΕΣΕΙΣ DE MINIMIS ΣΤΑ ΒΟΡΕΙΟΔΥΤΙΚΑ ΎΔΑΤΑ
         
         
            Άρθρο 13
            Εξαιρέσεις de minimis στα Βορειοδυτικά Ύδατα
            
               1.   Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται στα Βορειοδυτικά Ύδατα οι ακόλουθες ποσότητες σύμφωνα με το άρθρο 15 παράγραφος 5 στοιχείο γ) του εν λόγω κανονισμού, με την επιφύλαξη των παραγράφων 2 έως 7:
               
                           α)
                        
                        
                           για το νταούκι Ατλαντικού (Merlangius merlangus), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν τράτες βυθού και γρίπους με μέγεθος ματιών ίσο με ή μεγαλύτερο από 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), πελαγικές τράτες (OTM, PTM) και δοκότρατες (BT2) με μέγεθος ματιών 80 έως 119 mm στις διαιρέσεις ICES 7b έως 7k·
                        
                     
                           β)
                        
                        
                           για τη γλώσσα (Solea solea), με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν μανωμένα δίχτυα και απλάδια (GN, GNS, GND, GNC, GTN, GTR, GEN, GNF) για την αλίευση γλώσσας στις διαιρέσεις ICES 7d έως 7g·
                        
                     
                           γ)
                        
                        
                           για τη γλώσσα (Solea solea), με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν εργαλεία TBB μεγέθους ματιών 80 έως 119 mm, που είναι εξοπλισμένα με φύλλο Flemish για την αλίευση γλώσσας στις διαιρέσεις ICES 7d έως 7h·
                        
                     
                           δ)
                        
                        
                           για τον εγκλεφίνο (Melanogrammus aeglefinus), με ανώτατο όριο το 5 % των συνολικών ετήσιων αλιευμάτων του εν λόγω είδους που αλιεύεται:
                           
                                       i)
                                    
                                    
                                       με σκάφη που αλιεύουν με μέγεθος ματιών ίσο με ή μεγαλύτερο από 100 mm για όλες τις τράτες βυθού και τους γρίπους (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) στις διαιρέσεις 7b, 7c και 7e έως 7k, με αλιεύματα που περιέχουν καραβίδες σε ποσοστό μικρότερο του 30 % και εξαιρουμένων των δοκότρατων,
                                    
                                 
                                       ii)
                                    
                                    
                                       με σκάφη που αλιεύουν με μέγεθος ματιών ίσο με ή μεγαλύτερο από 80 mm στις διαιρέσεις 7b, 7c και 7e έως 7k, με αλιεύματα που περιέχουν καραβίδες σε ποσοστό μεγαλύτερο του 30 %,
                                    
                                 
                                       iii)
                                    
                                    
                                       με σκάφη που αλιεύουν με δοκότρατες με μέγεθος ματιών ίσο με ή μεγαλύτερο από 80 mm στις διαιρέσεις 7b, 7c και 7e έως 7k, σε συνδυασμό με τη χρήση φύλλου Flemish·
                                    
                                 
                     
                           ε)
                        
                        
                           στη μεικτή αλιεία βενθοπελαγικών ειδών που εφαρμόζουν σκάφη που στοχεύουν σε σταχτογαρίδες και χρησιμοποιούν δοκότρατες (TBB) με μέγεθος ματιών ίσο με ή μεγαλύτερο από 31 mm στη διαίρεση ICES 7a:
                           συνδυασμένη ποσότητα ειδών ιχθύων κάτω του ελάχιστου μεγέθους αναφοράς διατήρησης, η οποία δεν υπερβαίνει το 0,85 % των συνολικών ετήσιων αλιευμάτων ευρωπαϊκής χωματίδας και το 0,15 % των συνολικών ετήσιων αλιευμάτων νταουκιού Ατλαντικού στη μεικτή αλιεία βενθοπελαγικών ειδών·
                        
                     
                           στ)
                        
                        
                           για τον βασιλάκη (Caproidae), με ανώτατο όριο το 0,5 %, των συνολικών ετήσιων αλιευμάτων του εν λόγω είδους που πραγματοποιήθηκαν με σκάφη που χρησιμοποιούν τράτες βυθού (OTT, OTB, TBS, TBN, TB, PTB, OT, PT, TX) στις διαιρέσεις ICES 7b,7c και 7f έως 7k·
                        
                     
                           ζ)
                        
                        
                           για τη ζαγκέτα (Lepidorhombus spp.) κάτω του ελάχιστου μεγέθους αναφοράς διατήρησης, με ανώτατο όριο το 4 % των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατες (TBB) μεγέθους ματιών 80 έως 119 mm (BT2) στην υποπεριοχή ICES 7· και με σκάφη που χρησιμοποιούν τράτες βυθού (OTT, OTB, TBS, TBN, TB, PTB, OT, PT, TX) υπό τις ακόλουθες προϋποθέσεις:
                           
                                       i)
                                    
                                    
                                       στις διαιρέσεις ICES 7f, 7g, στο τμήμα 7h βόρεια του γεωγραφικού πλάτους 49° 30′ Β και στο τμήμα της 7j βόρεια του γεωγραφικού πλάτους 49° 30′ Β και ανατολικά του γεωγραφικού μήκους 11° Δ, για τα σκάφη TR2 με αλιεύματα που περιέχουν νταούκι Ατλαντικού σε ποσοστό μεγαλύτερο του 55 % ή συνδυασμό πεσκαντρίτσας, μπακαλιάρου μερλούκιου ή ζαγκέτας σε ποσοστό 55 %·
                                    
                                 
                                       ii)
                                    
                                    
                                       στην υποπεριοχή ICES 7, εκτός της προαναφερθείσας περιοχής, για τα σκάφη TR2.
                                    
                                 
                     
                           η)
                        
                        
                           για τη γλώσσα (Solea solea), με ανώτατο όριο το 3 %, των συνολικών ετήσιων αλιευμάτων του εν λόγω είδους που πραγματοποιήθηκαν με σκάφη που χρησιμοποιούν δοκότρατες μεγέθους ματιών 80 έως 119 mm (BT2) με αυξημένη επιλεκτικότητα (φύλλο Flemish) στη διαίρεση ICES 7a·
                        
                     
                           θ)
                        
                        
                           για τον γουρλομάτη Ατλαντικού (Argentina silus) που αλιεύεται με σκάφη που χρησιμοποιούν τράτες βυθού (OTT, OTB, TBS, TBN, TB, PTB, OT, PT, TX) με μέγεθος ματιών ίσο με ή μεγαλύτερο από 100 mm (TR1) στη διαίρεση ICES 5b (ενωσιακά ύδατα) και στην υποπεριοχή 6, με όριο το 0,6 % των συνολικών ετήσιων αλιευμάτων του εν λόγω είδους για όλα τα αλιευτικά εργαλεία σε αυτές τις περιοχές·
                        
                     
                           ι)
                        
                        
                           για το σαυρίδι (Trachurus spp.), με ανώτατο όριο το 3 % των συνολικών ετήσιων αλιευμάτων του εν λόγω είδους που αλιεύεται στη μεικτή αλιεία βενθοπελαγικών ειδών με σκάφη που χρησιμοποιούν τράτες βυθού, γρίπους και δοκότρατες (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) στην υποπεριοχή ICES 6 και στις διαιρέσεις ICES 7b έως 7k·
                        
                     
                           ια)
                        
                        
                           για το σκουμπρί (Scomber scombrus), με ανώτατο όριο το 3 % των συνολικών ετήσιων αλιευμάτων του εν λόγω είδους που αλιεύεται στη μεικτή αλιεία βενθοπελαγικών ειδών με σκάφη που χρησιμοποιούν τράτες βυθού, γρίπους και δοκότρατες (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) στην υποπεριοχή ICES 6 και στις διαιρέσεις ICES 7b έως 7k·
                        
                     
                           ιβ)
                        
                        
                           για τον εγκλεφίνο (Melanogrammus aeglefinus) κάτω του ελάχιστου μεγέθους αναφοράς διατήρησης, με ανώτατο όριο το 3 % των συνολικών ετήσιων αλιευμάτων του εν λόγω είδους που πραγματοποιήθηκαν με σκάφη που χρησιμοποιούν τράτες βυθού μεγέθους ματιών έως 119 mm (OTB, OTT, OT, TBN, TB) στην αλιεία καραβίδας (Nephrops Norvegicus) δυτικά της Σκωτίας στη διαίρεση ICES 6a, υπό την προϋπόθεση ότι τα σκάφη χρησιμοποιούν τα επιλεκτικά εργαλεία που περιγράφονται στο άρθρο 3 παράγραφος 3 του παρόντος κανονισμού·
                        
                     
                           ιγ)
                        
                        
                           για το προσφυγάκι (Micromesistius poutassou), με ανώτατο όριο το 5 % των συνολικών ετήσιων αλιευμάτων που πραγματοποιούνται με πελαγικές μηχανότρατες στον βιομηχανικό τύπο αλιείας με στόχο το είδος αυτό στις υποπεριοχές ICES 5b, 6 και 7 με μεταποίηση των εν λόγω ειδών επί του σκάφους για την παραγωγή βάσης σουρίμι·
                        
                     
                           ιδ)
                        
                        
                           για τον μακρύπτερο τόνο (Thunnus alalunga) στην κατευθυνόμενη αλιεία μακρύπτερου τόνου, με ανώτατο όριο το 5 % των συνολικών ετήσιων αλιευμάτων με μεσοπελαγικές ζευγαρωτές τράτες (PTM) στην υποπεριοχή ICES 7·
                        
                     
                           ιε)
                        
                        
                           για το σκουμπρί (Scomber scombrus), το σαυρίδι (Trachurus spp.), τη ρέγγα (Clupea harengus) και το νταούκι Ατλαντικού (Merlangius merlangus), με ανώτατο όριο το 1 % των συνολικών ετήσιων αλιευμάτων στην πελαγική αλιεία με πελαγικές μηχανότρατες συνολικού μήκους έως και 25 μέτρων, με τη χρήση μεσοπελαγικών τρατών (OTM και PTM), με στόχο το σκουμπρί, το σαυρίδι και τη ρέγγα στη διαίρεση ICES 7d·
                        
                     
            
               2.   Η εξαίρεση de minimis που προβλέπεται στην παράγραφο 1 στοιχείο α) εφαρμόζεται έως την 31η Δεκεμβρίου 2021. Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2021 πρόσθετα στοιχεία σχετικά με τη σύνθεση των αλιευμάτων. Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου 2021.
            
            
               3.   Η εξαίρεση de minimis που καθορίζεται στην παράγραφο 1 στοιχείο ζ) εφαρμόζεται έως την 31η Δεκεμβρίου 2022. Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2022 πρόσθετα στοιχεία σχετικά με το κόστος όσον αφορά τη ζαγκέτα κάτω του ελάχιστου μεγέθους αναφοράς διατήρησης που αποθηκεύεται επί των σκαφών, καθώς και δεδομένα σχετικά με τον στόλο. Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου 2022.
            
            
               4.   Η εξαίρεση de minimis που καθορίζεται στην παράγραφο 1 στοιχείο η) εφαρμόζεται έως την 31η Δεκεμβρίου 2022. Τα κράτη μέλη που έχουν άμεσο διαχειριστικό συμφέρον από την εξαίρεση de minimis υποβάλλουν το συντομότερο δυνατόν και το αργότερο έως την 1η Μαΐου 2022 πρόσθετα στοιχεία σχετικά με την επιλεκτικότητα και τη χρήση αυτής της εξαίρεσης de minimis. Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου 2022.
            
            
               5.   Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2022 πρόσθετα στοιχεία σχετικά με την επιλεκτικότητα και το δυσανάλογο κόστος που δικαιολογούν τις εξαιρέσεις που προβλέπονται στην παράγραφο 1 στοιχεία στ) και θ) έως ια). Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου 2022.
            
            
               6.   Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου 2023 πρόσθετα στοιχεία σχετικά με τα αλιευτικά πρότυπα που δικαιολογούν τις εξαιρέσεις που προβλέπονται στην παράγραφο 1 στοιχεία ιγ), ιδ) και ιε). Η ΕΤΟΕΑ αξιολογεί τα υποβληθέντα επιστημονικά στοιχεία έως την 31η Ιουλίου 2023.
            
            
               7.   Οι εξαιρέσεις de minimis που καθορίζονται στην παράγραφο 1 στοιχεία δ), στ) και θ) έως ιβ) εφαρμόζονται έως την 31η Δεκεμβρίου 2022.
            
         
         ΚΕΦΑΛΑΙΟ V
         
            ΕΞΑΙΡΕΣΕΙΣ DE MINIMIS ΣΤΑ ΝΟΤΙΟΔΥΤΙΚΑ ΎΔΑΤΑ
         
         
            Άρθρο 14
            Εξαιρέσεις de minimis στα Νοτιοδυτικά Ύδατα
            
               1.   Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται στα Νοτιοδυτικά Ύδατα οι ακόλουθες ποσότητες σύμφωνα με το άρθρο 15 παράγραφος 5 στοιχείο γ) του εν λόγω κανονισμού:
               
                           α)
                        
                        
                           για τον μπακαλιάρο μερλούκιο (Merluccius merluccius), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν τράτες και γρίπους (κωδικοί αλιευτικών εργαλείων: OTM, PTM, OTT, OTB, PTB, OT, PT, TBN, TBS, TX, SSC, SPR, TB, SDN, SX, SV) στις υποπεριοχές ICES 8 και 9·
                        
                     
                           β)
                        
                        
                           για τη γλώσσα (Solea solea), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν πελαγικές τράτες, δοκότρατες και τράτες βυθού (κωδικοί αλιευτικών εργαλείων: OTM, PTM, OTB, OTT, PTB, TBN, TBS, TBB, OT, PT and TX) στις διαιρέσεις ICES 8a και 8b·
                        
                     
                           γ)
                        
                        
                           για τη γλώσσα (Solea solea), με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν μανωμένα δίχτυα και απλάδια (κωδικοί αλιευτικών εργαλείων: GNS, GN, GND, GNC, GTN, GTR και GEN) στις διαιρέσεις ICES 8a και 8b·
                        
                     
                           δ)
                        
                        
                           για τις μπερυτσίδες (Beryx spp.), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν αγκίστρια και πετονιές (κωδικοί αλιευτικών εργαλείων: LHP, LHM, LLS, LLD) στην υποπεριοχή ICES 10·
                        
                     
                           ε)
                        
                        
                           για το σαυρίδι (Trachurus spp.), με ανώτατο όριο το 5 % των συνολικών ετήσιων αλιευμάτων σαυριδιού με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           στ)
                        
                        
                           για το σαυρίδι (Trachurus spp.), με ανώτατο όριο το 3 % των συνολικών ετήσιων αλιευμάτων σαυριδιού με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8, 9 και 10 και στις ζώνες CECAF 34.1.1, 34.1.2 και 34.2.0·
                        
                     
                           ζ)
                        
                        
                           για το σκουμπρί (Scomber scombrus), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           η)
                        
                        
                           για το σκουμπρί (Scomber scombrus), με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9 και στις ζώνες CECAF 34.1.1, 34.1.2 και 34.2.0·
                        
                     
                           θ)
                        
                        
                           για τη ζαγκέτα (Lepidorhombus spp.), με ανώτατο όριο το 5 % των συνολικών ετήσιων αλιευμάτων ζαγκέτας με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ι)
                        
                        
                           για τη ζαγκέτα (Lepidorhombus spp.) με ανώτατο όριο το 4 % των συνολικών ετήσιων αλιευμάτων ζαγκέτας με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           ια)
                        
                        
                           για την πεσκαντρίτσα (Lophiidae), με ανώτατο όριο το 5 % των συνολικών ετήσιων αλιευμάτων πεσκαντρίτσας με σκάφη που χρησιμοποιούν πελαγικές τράτες, δοκότρατες, τράτες βυθού και γρίπους (κωδικοί αλιευτικών εργαλείων: OTM, PTM, OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ιβ)
                        
                        
                           για την πεσκαντρίτσα (Lophiidae), με ανώτατο όριο το 4 % των συνολικών ετήσιων αλιευμάτων πεσκαντρίτσας με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           ιγ)
                        
                        
                           για το νταούκι Ατλαντικού (Merlangius merlangus), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν πελαγικές τράτες, δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στην υποπεριοχή ICES 8·
                        
                     
                           ιδ)
                        
                        
                           για το νταούκι Ατλαντικού (Merlangius merlangus), με ανώτατο όριο το 4 % των συνολικών ετήσιων αλιευμάτων του εν λόγω είδους με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στην υποπεριοχή ICES 8·
                        
                     
                           ιε)
                        
                        
                           για τον γαύρο (Engraulis encrasicolus), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατες, τράτες βυθού και γρίπους (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV) στις υποπεριοχές ICES 8 και 9·
                        
                     
                           ιστ)
                        
                        
                           για το πελαγίσιο λυθρίνι (Pagellus bogaraveo), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατες, τράτες βυθού και γρίπους (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV) στο τμήμα του Κόλπου του Κάδιθ της υποπεριοχής ICES 9a·
                        
                     
                           ιζ)
                        
                        
                           για τη γλώσσα (Solea spp.), με ανώτατο όριο το 1 % των συνολικών ετήσιων αλιευμάτων γλώσσας με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV) στο τμήμα του Κόλπου του Κάδιθ της υποπεριοχής ICES 9a.
                        
                     
                           ιη)
                        
                        
                           για το προσφυγάκι (Micromesistius poutassou), με ανώτατο όριο το 5 % των συνολικών ετήσιων αλιευμάτων που πραγματοποιούνται με πελαγικές μηχανότρατες στον βιομηχανικό τύπο αλιείας με στόχο το προσφυγάκι στην υποπεριοχή ICES 8 με τη χρήση μεσοπελαγικών τρατών (OTM) και μεσοπελαγικών ζευγαρωτών τρατών (PTM) με μεταποίηση του εν λόγω είδους επί του σκάφους για την παραγωγή βάσης σουρίμι·
                        
                     
                           ιθ)
                        
                        
                           για τον μακρύπτερο τόνο (Thunnus alalunga), με ανώτατο όριο το 5 % των συνολικών ετήσιων αλιευμάτων στην κατευθυνόμενη αλιεία μακρύπτερου τόνου με μεσοπελαγικές ζευγαρωτές τράτες (PTM) και μεσοπελαγικές τράτες (OTM) στην υποπεριοχή ICES 8·
                        
                     
                           κ)
                        
                        
                           για τον γαύρο (Engraulis encrasicolus), το σκουμπρί (Scomber scombrus) και το σαυρίδι (Trachurus spp.), με ανώτατο όριο το 4 % των συνολικών ετήσιων αλιευμάτων που πραγματοποιούνται με πελαγικές μηχανότρατες στην αλιεία με στόχο τον γαύρο, το σκουμπρί και το σαυρίδι στην υποπεριοχή ICES 8 με πελαγικές τράτες·
                        
                     
                           κα)
                        
                        
                           για το σαυρίδι (Trachurus spp.) και το σκουμπρί (Scomber scombrus), με ανώτατο όριο το 4 % των συνολικών ετήσιων αλιευμάτων, και για τον γαύρο (Engraulis encrasicolus), με ανώτατο όριο το 1 % των συνολικών ετήσιων αλιευμάτων που πραγματοποιούνται με γρι-γρι στις υποπεριοχές ICES 8, 9 και 10 και στις διαιρέσεις CECAF 34.1.1, 34.1.2 και 34.2.0.
                        
                     
            
               2.   Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν και το αργότερο έως την 1η Μαΐου κάθε έτους πρόσθετα επιστημονικά στοιχεία τα οποία δικαιολογούν τις εξαιρέσεις που προβλέπονται στην παράγραφο 1 στοιχεία ε) έως ιζ).
            
            
               3.   Οι εξαιρέσεις de minimis που καθορίζονται στην παράγραφο 1 στοιχεία ιγ) και ιδ) εφαρμόζονται έως την 31η Δεκεμβρίου 2022.
            
         
         ΚΕΦΑΛΑΙΟ VI
         
            ΤΕΚΜΗΡΙΩΣΗ ΤΩΝ ΑΛΙΕΥΜΑΤΩΝ
         
         
            Άρθρο 15
            Τεκμηρίωση των αλιευμάτων για πελαγικούς στόλους
            Οι ποσότητες των ιχθύων που ελευθερώνονται δυνάμει της εξαίρεσης που προβλέπεται στο άρθρο 8 και τα αποτελέσματα της δειγματοληψίας που απαιτούνται βάσει του άρθρου 8 παράγραφος 5 πρέπει να αναφέρονται στο ημερολόγιο πλοίου.
         
         ΚΕΦΑΛΑΙΟ VII
         
            ΤΕΛΙΚΕΣ ΔΙΑΤΑΞΕΙΣ
         
         
            Άρθρο 16
            Κατάργηση
            Οι κατ’ εξουσιοδότηση κανονισμοί (ΕΕ) 2019/2239 και (ΕΕ) 2019/2237 καταργούνται.
         
         
            Άρθρο 17
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τη 1η Ιανουαρίου 2021 έως την 31η Δεκεμβρίου 2023.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 83 της 25.3.2019, σ. 1-1.
         
            (2)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
         
            (3)  Κατ’ εξουσιοδότηση κανονισμός (ΕΕ) 2019/2239 της Επιτροπής, της 1ης Οκτωβρίου 2019, για τον καθορισμό των λεπτομερειών της υποχρέωσης εκφόρτωσης για ορισμένους τύπους βενθοπελαγικής αλιείας στα Βορειοδυτικά Ύδατα για την περίοδο 2020-2021 (ΕΕ L 336 της 30.12.2019, σ. 47).
         
            (4)  Το Ηνωμένο Βασίλειο δεν είναι πλέον κράτος μέλος από την 1η Φεβρουαρίου 2020.
         
            (5)  Κατ’ εξουσιοδότηση κανονισμός (ΕΕ) 2019/2237 της Επιτροπής, της 1ης Οκτωβρίου 2019, για τον προσδιορισμό των λεπτομερειών της υποχρέωσης εκφόρτωσης για ορισμένους τύπους βενθοπελαγικής αλιείας στα Νοτιοδυτικά Ύδατα για την περίοδο 2020-2021 (ΕΕ L 336 της 30.12.2019, σ. 26).
         
            (6)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (12)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (15)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (16)  Κατ’ εξουσιοδότηση κανονισμός (ΕΕ) αριθ. 1393/2014 της Επιτροπής, της 20ής Οκτωβρίου 2014, για τη θέσπιση σχεδίου απορρίψεων για ορισμένους τύπους αλιείας μικρών πελαγικών ειδών στα βορειοδυτικά ύδατα (ΕΕ L 370 της 30.12.2014, σ. 25).
         
            (17)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (18)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22
         
            (19)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (20)  https://stecf.jrc.ec.europa.eu/documents/43805/2124128/STECF+18-06+-+Evaluation+of+LO+joint+recommendations.pdf
         
            (21)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (22)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (23)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (24)  Κατ’ εξουσιοδότηση κανονισμός (ΕΕ) αριθ. 1394/2014 της Επιτροπής, της 20ής Οκτωβρίου 2014, για τη θέσπιση σχεδίου απορρίψεων για ορισμένους τύπους αλιείας μικρών πελαγικών ειδών στα νοτιοδυτικά ύδατα (ΕΕ L 370 της 30.12.2014, σ. 31).
         
            (25)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (26)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (28)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (32)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (33)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (34)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (35)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (36)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (37)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (38)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (39)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (40)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (41)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (42)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (43)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (44)  Οι κωδικοί αλιευτικών εργαλείων που χρησιμοποιούνται στον παρόντα κανονισμό παραπέμπουν στους κωδικούς του παραρτήματος XI του εκτελεστικού κανονισμού (ΕΕ) αριθ. 404/2011 της Επιτροπής για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής. Για τα σκάφη των οποίων το ολικό μήκος είναι μικρότερο από 10 μέτρα, οι κωδικοί αλιευτικών εργαλείων που χρησιμοποιούνται στον παρόντα πίνακα παραπέμπουν στους κωδικούς ταξινόμησης αλιευτικών εργαλείων του Οργανισμού Τροφίμων και Γεωργίας των Ηνωμένων Εθνών (FAO).
         
            (45)  Κανονισμός (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ. 1967/2006, (ΕΚ) αριθ. 1224/2009 του Συμβουλίου και των κανονισμών (ΕΕ) αριθ. 1380/2013, (ΕΕ) 2016/1139, (ΕΕ) 2018/973, (ΕΕ) 2019/472 και (ΕΕ) 2019/1022 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 894/97, (ΕΚ) αριθ. 850/98, (ΕΚ) αριθ. 2549/2000, (ΕΚ) αριθ. 254/2002, (ΕΚ) αριθ. 812/2004 και (ΕΚ) αριθ. 2187/2005 του Συμβουλίου (ΕΕ L 198 της 25.7.2019, σ. 105).